Rubidiom - Wikipedia\nUn elfenn gimiek eo ar rubidiom ; Rb eo e arouez kimiek, 37 e niver atomek ha 85,468 e dolz atomek. Ur metal alkaliek eo ar rubidiom, evel holl elfennoù ar strollad 1 war-bouez an hidrogen (a zo un nann-metal).\nKripton – Rubidiom – Strontiom\nNiver atomek 37\nRummad kimiek Metaloù alkaliek\nTolz atomek 85,4678 ±0.0003\nDasparzh an elektronoù : 2, 8, 18, 8, 1\nNiver oksidadur + 1\nTredanleiegezh 0,82 (Skeul Linus Pauling)\nGremmoù ionadur 1 : 403 kJ/mol\n2 : 2632,1 kJ/mol\n3 : 3859,4 kJ/mol\nSkin atomek 247,5 pm\nSkin kenamsav 220 ±9 pm\nSkin Van der Vaals 303 pm\nDouester (≈20°C) 1,532 g/cm3\nUr glogorennad Rubidiom\nUr metal blot liv an arc'hant hag a deuz pa vez tommoc'h eget 39.3 ° C eo ar rubidiom.\nPuilhoc'h eget ar c'houevr pe ar plom eo ar rubidiom en douar, hogen nebeut-tre a vez kenderc'het peogwir ne vez mui implijet er greanterezh; gant ar c'heziom, e amezeg er strollad 1, eo bet erlerc'hiet, petra bennak ma kaver 30 gwezh muioc'h a rubidiom eget a geziom. Etre 2 ha 4 zonennad rubidiom a vez kenderc'het bep bloaz er bed a-bezh, e Kanada, Namibia ha Zambia ; ne vez mui kenderc'het e Stadoù-Unanet Amerika.\nE 1861 e voe kavet ar rubidiom gant daou Alaman, ar c'himiour Robert Bunsen hag ar fizikour Gustav Kirchhof, a-drugarez d'ar skalfadseller o devoe ijinet er bloaz kent. Peogwir e weljont linennoù ruz-flamm er skalfad bet taolet gant an elfenn nevez en o anvjont rubidiom, diwar al latin rubidus, "ruz teñval".\nUr metal blot-tre eo ar rubidiom, pa deuz e 39,3 °C hepken ; orjalennus eo pa vez yenoc'h (bez' e c'haller e astenn hep na dorrfe).\nDeviñ a ra ar rubidiom pa vez lakaet en aer, ha lakaat a ra an dour da darzhañ en ur entanañ an hidrogen a vez dieubet.\nTaer ivez eo e zazgwered ouzh an oksiderioù hag an halogenoù. Dre-se e vez kemeret diarbennoù strizh a-fed pakañ rubidiom evit e dreuzdougen : 100 g a rank bezañ klozet en ur voest dir siellet. \nUn trelusker eo ar rubidiom.\nDaou izotop a gaver en natur, 85Rb (72,2 %) ha 87Rb (27,8 %). Skinoberiek eo 87Rb un disterig, gant un hanter-vuhez a 48,8 a viliardoù a vloavezhioù — etre 30 ha 110 devezh zo rekis evit ma c'hallfe louc'henniñ ur blakenn-luc'hskeudenniñ.\nIzotopoù eus ar rubidiom zo bet aozet gant mab-den, 24 anezho, gant un hanter-vuhez a zo berroc'h eget 3 miz ; didalvez eo an darn vrasañ eus izotopoù danzeek ar rubidiom, abalamour ma 'z int re skinoberiek.\nKen heñvel eo ar rubidiom ouzh ar c'heziom ma vezont arveret kevret pe an eil e-lec'h egile. Kesiom zo aesoc'h da dapout, met lod kefridioù ne c'hallont bezañ sevenet nemet gant rubidiom, evel gwer arbennik (neudennoù luc'hek ha binvioù da welet en deñvalijenn). \nPeogwir ez eo ar rubidiom gouest da ezteuler gouloù e vez implijet evit fardañ kelligoù luc'hdredanel, en ardivinkoù da zinoiñ ar skinoù.\nMeur a zoare zo da arverañ ar rubidiom er vezegiezh :\n• luc'hskeudenniñ dre skinoù ;\n• disrannañ ar viruzoù diouzh an TDN hag an TRN\n• termeniñ red ar gwad en ur c'horf\n• fardañ louzoù sioulaus ha louzoù kouskus.\n↑ United States Geological Survey (en) Liamm oberiant 14 HER 12\n↑ 2,0 2,1 ha2,2 BUTTERMAN W. C. & Reese R. G. Jr, Mineral Commodity Profiles — Rubidium, United States Geological Survey (en) Liamm oberiant 14 HER 12\nAdtapet diwar « https://br.wikipedia.org/w/index.php?title=Rubidiom&oldid=1899488 »\nDernière modification le 5 Ebr 2021, à 13:32\nKemmoù diwezhañ degaset d'ar bajenn-mañ d'an 5 Ebr 2021, da 13:32.


Amzer-hiziv - Wikipedia\n(Adkaset eus Hodernek)\nEr yezhoniezh e vez implijet an termen amzer-hiziv pe amzer hodiek (e saozneg: hodiernal tense, diwar al latin: hodie, "hiziv") evit komz eus un amzer yezhadurel a dalvez da deskrivañ un ober a c'hoarvez pe a vez kaset da benn en deiz-a-hiziv en un doare rik pe c'hoazh e-kerzh un deiz dave all en un doare keñveriek.\nBez' e c'hell an amzer-hiziv bezañ en amzer-dremenet evit komz eus darvoudoù c'hoarvezet hiziv dija pe c'hoazh en amzer-da-zont evit komz eus darvoudoù a c'hoarvezo c'hoazh pelloc'h hiziv.\nImplijet e vez amzerioù-rakhiziv (saoz. post-hodiernal) evit komz eus darvoudoù a c'hoarvezo goude hiziv keit ha ma implijer amzerioù-goudehiziv (saoz. post-hodiernal) evit komz eus darvoudoù a c'hoarvezo goude hiziv.\nImplijet e vez amzerioù evel-hen er yezhoù bantouek hag e yezhoù all kozmet en Afrika, da skouer e louoeg, merket gant rakger "n-".\nnyóro nyóo, ny- ‘yesterday’s past’ (hesternal) nyóca nyóc(a), nyóc- ‘the day before yesterday’ yandέ yand(έ), yand- ‘a few days ago’\n↑ Heine, Bernd & Nurse, Derek (2008) A linguistic geography of Africa, Cambridge University Press\nAdtapet diwar « https://br.wikipedia.org/w/index.php?title=Amzer-hiziv&oldid=1849349 »


Frederick, Dug York hag Albany - Wikipedia\nFrederick, Dug York hag Albany\nFrederick Augustus, , ganet d'ar 16 a viz Eost 1763 ha marvet d'ar 5 a viz Genver 1827, a oa ur priñs saoz, Dug York hag Albany, kont Ulster, mab d'ar roue foll George III ha d'e bried Charlotte von Mecklenburg-Strelitz, evel e vreur henañ George IV.\nDimeziñ a reas e 1791 da Friederike Charlotte von Preußen, ur verc'h da roue Prusia, Friedrich Wilhelm II . Dispartiañ a rejont ha n'o doe bugel ebet. Kontet e voe en dije bet meur a vastad amañ hag ahont goude.\nLakaet e voe e penn an arme où saoz en 1793, en Belgia, hogen pilet e voe, marankas adlestrañ.\nE 1803 e voe chaok diwar-benn e serc'h Mary Anne Clarke.\nKolonnenn dug York gwelet adal The Mall, e Londrez, engravadur eus 1837.\nAdtapet diwar « https://br.wikipedia.org/w/index.php?title=Frederick,_Dug_York_hag_Albany&oldid=1846389 »


Aostralia – Shots of Science Bzhg\nShots of Science Bzhg\nAr re wellañ\nForzh pe hini\nKinnig un embann\nArchives de l’étiquette : Aostralia\nA-raok « Brezel ar rigadell » e oa bet « Brezel an emeuien »\nE 1932 e oa bet galvet ar soudarded Aostralia da lazhañ al laboused-red-se a viliadoù rak distrujañ a raent parkeier kornog an enezenn.\nPublié parShots Of Science 23 mai 2017 Publié dansIstor, Loened, SkeudennoùÉtiquettes : Aostralia, brezel, emeu, soudardedLaisser un commentaire sur A-raok « Brezel ar rigadell » e oa bet « Brezel an emeuien »\nKangatarian on : legumaj ha kig kangourou hepken, marplij !\nDebriñ kig n’eo ket gwall ekologel : douaroù, dour … Met n’eus ket ezhomm na park na dour evit gounid kig kangourou e Aostralia.\nPublié parShots Of Science 18 avril 2017 Publié dansMab-den, SkeudennoùÉtiquettes : Aostralia, boued, kangatarian, kangourouLaisser un commentaire sur Kangatarian on : legumaj ha kig kangourou hepken, marplij !\nJames Harrison en deus saveteet ouzhpenn 2 vilion a dud …\nPlasma e wad a zo leun a enepkorfoù ral-kenañ a c’hell pareañ kleñvedoù babiged ‘zo. Roet en deus e wad ouzhpenn 1000 gwech, ha resevet en deus medalenn a enor bro Aostralia. « Paotr e wad aour » a vez graet anezhañ.\nPublié parShots Of Science 29 mars 2017 Publié dansSkeudennoù, Yec'hedÉtiquettes : Aostralia, enepkorf, gwad, James Harrison, plasmaLaisser un commentaire sur James Harrison en deus saveteet ouzhpenn 2 vilion a dud …\ndiwar hor penn\nDont e darempred\nShots of Science Bzhg, Fièrement propulsé par WordPress.


Pajenn:Al Lae - Bilzic.djvu/27 - Wikimammenn\nPajenn:Al Lae - Bilzic.djvu/27\nBilzig ha per en ôtrou person\nBilzig, ankouaet ’ta gantan e le, eun devez, brao an amzer anei, aet Izabel en hent, Katellig war e skoa, Yannig krog en e zorn, ha Madelen war e lerc’h, ac’h ês d’an trêz.\nEun toullad mat a ganfarted a oa eno unanet, pôtred ha merc’hed ; darn a oa o c’hoari patati, darn all o c’hourenn ; ar merc’hed, darn anê en o fluch, a c’hoarie eiz meinigou, hag ar re all gant tri pe bevar bôtr a oa o c’hoari mouchig-dall.\nE-pad eun diskuizadenn, unan eus ar bôtred a lavaras :\n— Klevit ’ta ; ar Pôtr-ru, dec’h d’abardae, a zo bet e gweenn ber an ôtrou person… Dare eo ar per, ha mat ; ar Pôtr-ru a roas unan d’in da dafea… Mat !\n— Eomp, eme Fieg ar Moal, eomp da dafea anê !… Ar person n’eman ket er gêr, gwelet am eus anean, hen hag e gure, o sevel gant ar c’hra. Aet int, marvad, da leina d’ar maner.\n— Ar garabasenn, eme unan all, a zo o kanna, e-tal lenn-C’hirek, ha Pipi, ki ar presbital, a zo ganti !\n— Eomp da dafea ar per !\n— Ya, ha ma vemp tapet o laerez ? eme Bilzig.\n— Tapet ? diod ’zo ac’hanout !… Gant piou ?… N’eus den en ti, eomp !… Aon ac’h eus te, marteze ?…\n— Aon, me ?… aon, me ?…\nAet int pôtred ha merc’hed hag all, a-hed an ôd, evit na vijent ket gwelet, betek garz skô ar presbital. Daou, ar re hardian, Jojo hag ar Pôtr-ru, a grapas er weenn, darn abafoc’h, finoc’h marteze, a guntuilhe hag a zebre spezard, kastrilhez da c’hortoz ar per ; darn all gant ar merc’hed a azeas war ar voger. Pep-hini a oa krog : mat per an ôtrou person.\nErruout a eure, d’e dro, Bilzig gant an tri all.\n— Mat ar per, pôtr ! Mat ar spezard ! Mat ar c’hastrilhez !\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/27&oldid=159870 »


Emgann Midway - Wikipedia\nEmgann Midway (ミッドウェー海戦 e japaneg) a vez sellet outañ evel an emgann pouezusañ eus an Eil Brezel-bed er Meurvor Habask. Dalc'het e oa an emgann-se en aer hag war vor etre ar 4 hag ar 7 a viz Mezheven 1942, etre ar Stadoù-Unanet hag Impalaeriezh Japan, war-dro ur miz goude Emgann ar mor koural ha 6 miz goude an arsailh war Pearl Harbor a sachas ar Stadoù-Unanet en Eil brezel-bed. Trec'het e oa morlu Impalaeriezh Bro-Japan gant ar morlu amerikan en un doare diarvar pa o klask tagañ Atoll Midway, ha distrujoù bras ha padus a voe graet outi\nAr Yorktown tizhet gant un darzherez taolet gant un nijerez.\nPal ar Japaniz, dindan urzhioù an amiral Isoroku Yamamoto, evel da vare tagadenn Pearl Harbor, a oa skarzhañ ar Stadoù-Unanet eus ar Meurvor Habask evel galloud bras strategel. Dieub e vijent bet da sevel evel se o sferenn kenverz eus Azia Vras ar Reter. Soñjal a rae dezhe e vefe rediet ar Stadoù-Unanet da godianañ goude bezañ faezhet a-grenn ur wezh all.\nRaktres ar Japaned a oa sachañ an dougerien nijerezed amerikan en ur griped. Fellout a rae dezhe ivez derc'hel Atoll Midway da astenn o zachenn difenn da respont d'ar argadenn Doolittle. E soñj e oant ivez da brientiñ evel se tagadennoù en amzer da zont a-enep inizi Fiji ha Samoa.\nC'hwitañ a reas ar raktres japanat abalamour ma ne oa ket bet diawelet mat kilstourmoù an Amerikaned ha ma ne oa ket bet prientet mat a-walc'h an emgann Ouzhpenn-se, an dorrerien kod amerikan a voe gouest da lâret pegoulz hag e pelec'h e c'hoarvezfe an dagadenn, hag a roas an tu d'ar morlu amerikan, an amiral Chester Nimitz en o fenn, da sevel ur griped dezhañ e-unan diouzh e du. Pevar douger nijerezed japanat hag ul lestr-distruj galloudus a oa goueledet ha diouzh o zu ne gollas an Amerikaned nemet un douger nijerezed hag ul lestr-distruj. Goude Midway, hag Emgann an inizi Salomon, ne voe ket barrek ar raktresoù stummadur nijerien hag santieroù ar morlu da gempouezañ o kolloù an Impalaeriezh e-skoaz ar Stadoù-Unanet a greske o nerzhioù war an div dachenn dibaouez.\nAlies-kenañ e veze gwelet strategiezh Isoroku Yamamoto evit emgann Midway evel ur plañ hag a ziskoueze e rogoni. Hervez ar vurutellerien-se e oa bet aozet argad an amiral re vuan goude raid Doolittle. Met diwezhatoc'h e voe lâret gant kalz a istorourien ne oa ket ken fall-se raktres Yamamoto: ur strategiezh a eneberezh kreñv a-enep ar morlu amerikan. Yamamoto a glaske pellaat an US Navy eus inizi an impalaeriezh, a-benn kreñvaat difennoù Bro-Japan. Yamamoto a grede e oa ret kaout un trec'h kreñv war ar morlu amerikan evit ma c'hallfe ar maout mont gant ar Japaned diwezhatoc'h, pe ma c'hallfent reiñ lañs d'an divizoù diplomatek en-dro (Yamamoto oa ket a-enep mennoz ur peoc'h gwenn).\nC'hoant en doa da lakaat an Amerikaned da zont en un trap, en ur bellaat anezho eus Pearl Harbor. Pemvpet strollad listri Bro-Japan (ket ar strollad a-bezh, 2 douger-nijerezed, 5 morreder, 13 lestr-distruj ha 4 lestr-karg) a ranke mont war-zu Inizi an Aleouted, tagañ Dutch Harbor, Unalaska hag aloubiñ an inizi Kiska hag Attu.\nAn devezh goude an dagadenn-mañ, morlu Bro-Japan (4 douger-nijerezed, 2 hobregoner, 3 morreder ha 12 lestr-distruj) en dije taget ha distrujet an aerlu amerikan e Midway. Goude bezañ bet trec'het an aerlu, Yamamoto en dije kaset an eil lu (1 douger-nijerezed, 2 hobregoner, 10 morreder, 21 lestr-distrujer ha 11 lestr-karg) ha 5000 soudard a-benn aloubiñ atoll Midway ha skarzañ ar Marines. Ur wech Midway tapet, an dougerioù-nijerezed amerikan o dije ranket kilañ e-barzh an trap aozet gant ar Japaned e lec'h ma vijent bet gortozet ganto evit bezañ distrujet. Goude an emgann, ar c'hentañ lu (1 douger-nijerezed, 3 morreder ha 13 destroyer) gant elfennoù eus an eil lu o dije ranket distrujañ tachennoù harzerezh diwezhañ an Amerikaned e barzh ar Meurvor Habask.\nYamamamoto en doa raktreset kas ur garg (badezet ar garg K) a-benn lec'hiañ a-vat tachenn strollañ al lu amerikan hag anavezout fiñvadennoù an douger-nijerezed en-dro da Bearl Harbor. Hag aozet en deus ur stollad listri-spluj a heulie an dougerioù-nijerezed amerikan en-dro da Vidway. Ar strategiezh hag he fleustradenn a oa aozet hag adaozet e-pad pell. Ar Japaned o doa kaset 79 lestr hag an Amerikaned 26. Ne oa nemet nerzhioù an aerlu hag al listri-spluj hag a oa damgevatal.\nMet Yamamoto n'en doa ket soñjet e ouie an Amerikaned tout e strategiezh : kavet o doa un doare da dreiñ kemennoù sekred ha kuzh an arme impalaerel. Evel-se, an amiral Chester Nimitz, hag a oa e penn morlu amerikan ar Meurvor Habask, en deus lakaet e plas un trap spontus ivez a-benn trec'hiñ Yamamoto. Ul lestr-distruj amerikan en deus harzet pourvezadur ar garg K. E giz-se, Yamamoto n'en eus ket gellet kas da benn ar garg-mañ, nullaet eo bet ha n'en deus ket gellet gouzout ma oa c'hoazh morlu amerikan ar meurvor Habask e Pearl Harbor. Nimitz a gasas e dougerien-nijerezed e Midway, evit kaout un nerzh div wech galloudusoc'h ha herzel listri-spluj Yamamoto a erruas re ziwezhat. Kuzhet, an Amerikaned a c'hortoze tagadenn ar Japaned (an hini a ranke distruj an aerlu amerikan). An Amerikaned n'o deus ket dalc'het kont eus tagadenn ar Japaned war an inizi Aleoutian (un dagadenn savet dreist-holl evit sachañ evezh an Amerikaned) hag un nebeut devezhioù a-raok an dagadenn, d'ar 4 a viz Even 1942 e tistrujas an amiral Nimitz ar pevar douger-nijerezed japanat pa oant ar gwanañ, a-raok ma vefent prest da argadiñ an aerlu.\nAn Hiryu, ul lestr japanat, o teviñ gant e nerzhioù dasparzhet ha gwanaet, Yamamoto ne zeuas ket a-benn da enebiñ ouzh an Amerikaned. Nimitz a gasas e nerzhioù war-zu ar reter end-ro a-benn nompas bezañ paket en un argad diouzh an noz. An amiral japanat a gomprenas en doa kollet an emgann hag e tivizas chom hep aloubiñ Midway ha distreiñ en a-dreñv.\nAn darvoud-mañ a zo pouezus-kenañ e-barzh istor brezel ar Meurvor Habask: an dreistelezh japanat er Meurvor Habask a grogas da vont da get, war-dro c'hwec'h miz goude Pearl Harbor, evel ma oa bet rakwelet gant Yamamoto. Goude-se, kalz a dud o deus pismiget diwar-benn strategiezh Yamamoto, met hep derc'hel kont eus holl elfennoù an emgann. Met arabat ankounac'hat, marteze, ne vije ket bet gounezet an emgann gant an Amerikaned ma ne vijent ket deuet a-benn da gomprenn kemennadoù ar Japaned. Ma vije aet an an trec'h gant Yamamoto, an dra-se en dije kemmet sur a-walc'h mont en-dro ar brezel: ar Japaned o dije gellet astenn o zachenn war-zu Hawaii, Haiti hag aodoù reter ar Stadoù-Unanet (hep netra evit o difenn!). An trec'h-mañ en dije astennet padelezh ar brezel, pe, marteze met gant darvoudoù all en e dro, lakaet nerzhioù an Ahel da gaout an trec'h.\n↑ Battle of Midway: June 4–7,1942. Naval History & Heritage Command (27 a viz Ebrel 2005). Kavet : 20 a viz C'hwevrer 2009. "...considered the decisive battle of the war in the Pacific."\n↑ A Brief History of Aircraft Carriers: Battle of Midway. U.S. Navy (2007). Diellet e the original on 12 a viz Gouere 2007. Kavet : 12 a viz Gouere 2007.\n↑ Parshall and Tully, Shattered Sword, p. 33; Peattie & Evans, Kaigun(Daveoù a vank)\n↑ H.P. Willmott, Barrier and the Javelin; Lundstrom, First South Pacific Campaign; Parshall and Tully, Shattered Sword, pp. 19–38.\n↑ Parshall and Tully, Shattered Sword, pp. 416–419.\nAdtapet diwar « https://br.wikipedia.org/w/index.php?title=Emgann_Midway&oldid=1900771 »\nDernière modification le 18 Ebr 2021, à 17:07\nKemmoù diwezhañ degaset d'ar bajenn-mañ d'an 18 Ebr 2021, da 17:07.


Lucius Tarquinius Superbus — Wikipedia\n(Adkaset eus Tarquinius Superbus)\nLucius Tarquinius Superbus (... – 495 kent J.K.) a oa, hervez ar vojenn, seizhvet ha diwezhañ roue Roma.\nRen a reas eus -535 betek -509 pa voe harluet a Roma.\nGwall zu eo ar poltred graet anezhañ, gant Republikaned, ret eo larout. Hiriv e klasker didoueziañ ar wirionez eus ar vojenn na vije ken tost-se d'ar wirionez.\nMab pe mab-bihan e oa d'ar roue Tarquinus Kozh. Evel e vreur Arruns Tarquinius e voe dimezet Lucius Tarquinius da verc'hed ar roue Servius Tullius, a soñje en em ziwall diouzh iriennoù mibien e ziaraoger, penegwir e oa bet lazhet Tarquinus Kozh gant mibien ar roue en e raok, Ancus Marcius.\nTullia, pried Arruns, a zoganas he fried (au mépris de sa propre sœur) gant Lucius, he breur-kaer. A-benn ar fin e varvas ab daou bried strobus, hag e timezas Tullia ha Lucius.\nSavet ar Republik[kemmañ | kemmañ ar vammenn]\nSextus Tarquinius a oa ken feuls evel e dad roue. Orgediñ a eure ouzh Lucretia, gwreg ar jeneral Tarquin Collatin, kar dezhañ. Gwallañ anezhi a reas . En em lazhañ a eure ar wreg mezhekaet, Tarquin Collatin a reas d'ar bobl emsevelgant skoazell e genderv Lucius Junius Brutus, e dad-kaer Spurius Lucretius Tricipitinus ha Publius Valerius Publicola.\n↑ Titus Livius, Ab Urbe condita libri, I, 57-58.\n↑ Titus Livius, Ab Urbe condita libri, I, 59\nAdtapet diwar « https://br.wikipedia.org/w/index.php?title=Lucius_Tarquinius_Superbus&oldid=1773016 »\nKemmoù diwezhañ degaset d'ar bajenn-mañ d'an 19 Her 2017, da 11:55.


Pere Calders - Wikipedia\nPere Calders pe Pere Calders i Rossinyol (Barcelona, 29 Gwengolo 1912 - 21 Gouhere 1994) a oa ur skrivagner hag un treser eus Katalonia. Unan eus skrivagnerien vrudetañ an XXvet kantved eo, dreist-holl evit e zanevelloù.\nPere Calders a oa bet ganet e 1912 e Barcelona. Studiañ a reas e Skol-Uhel an Arzoù kaer e Barcelona. Pa oa 20 vloaz e labouras evel treser ha kazetenner hag embann a reas e zanevelloù kentañ. Kenlabourat a reas gant Tisner en adsevel ar gelaouenn fentus L'Esquella de la Torratxa. E 1936 ec'h embannas e zaou levr kentañ, an dastumad danevelloù El primer arlequí hag ar romant berr La glòria del doctor Larén, a ginnig perzhioù kustum oberenn Calders, diazezet war an diskiantegezh, an dic'hortoz hag an degouezh.\nE 1937, e-pad Brezel diabarzh Spagn, e emezelas a-youl vat en arme republikan, hag e labouras evel kartennaouer e Teruel. Dastum a reas e eñvorennoù eus ar mare-se el levr Unitats de xoc. Ur wech echu ar brezel, war-lerc'h ur pennad e kamp-bac'h Prats de Molló, ez eas en harlu da Vro-Vec'hiko, e lec'h ma chomas tri bloaz warn-ugent. E-keit-se e kendalc'has da embann danevelloù ha romantoù. Menegiñ a ranker Cròniques de la veritat oculta (1955) ha Demà a les tres de la matinada (1959). Distreiñ a reas da Gatalonia e 1962.\nAnavezet e voe e 1979, pa voe leurennet an oberenn Antaviana, gant Dagoll Dagom, a aozas un nebeud eus e gontadennoù. Gounit a reas Priz Enor al Lizhiri Kataloniat e 1986, ha mont a reas da anaon e Barcelona d'an 21 a viz Gouhere 1994. Div zanevell diwar e bluenn eus "Cròniques de la veritat oculta" zo bet troet e brezhoneg gant Gwenael Emelyanoff hag embannet gant Al Liamm.\nEl primer arlequí (1936)\nLa glòria del doctor Larén (1936)\nCròniques de la veritat oculta (1955)\nGent de l'alta vall (1957)\nDemà a les tres de la matinada (1959)\nL'ombra de l'atzavara (1964)\nAquí descansa Nevares (1967)\nInvasió subtil i altres contes (1978)\nAntaviana (1979), amb Dagoll Dagom\nTot s'aprofita (1983)\nEl sabeu, aquell? (1983)\nDe teves a meves: trenta-dos contes que acaben més o menys bé (1984)\nEls nens voladors (1984)\nTres per cinc, quinze (1984)\nLa cabra i altres narracions (1984)\nUn estrany al jardí (1985)\nEl desordre públic (1984)\nEl barret fort i altres inèdits (1987)\nKalders i Tísner, dibuixos de guerra a L'Esquella de la Torratxa (1991)\nL'honor a la deriva (1992)\nMesures, alarmes i prodigis (1994)\nLa lluna a casa i altres contes (1995)\nCartes d'amor (1996)\nAdtapet diwar « https://br.wikipedia.org/w/index.php?title=Pere_Calders&oldid=1861368 »


Diforc'hioù etre adstummoù "Beuzeg" - Wikipedia\nDiforc'hioù etre adstummoù "Beuzeg"\nStumm eus an 14 Kzu 2006 da 04:13\n28 okted ouzhpennet , 13 vloaz zo\nStumm eus an 22 Gou 2006 da 13:54 (kemmañ)\nMP (kaozeal | degasadennoù)\nStumm eus an 14 Kzu 2006 da 04:13 (kemmañ) (dizober)\n[[Rummad: Sant brezhon]]\nEr c'hwec'hvet kantved, SANT BEUZEG, pe Budog, abad. Gant [[sant Tudi]] e voe diskibl da [[sant Maodez]] hag e beniti en doa war [[enez-Lavred]] e-kichen [[enez-Vaodez]] : eno e kentelias [[sant Gwenole]] adaleg e vugaleaj. ▼\n▲Er c'hwec'hvet kantved, SANT BEUZEG, pe Budog, abad. Gant [[sant [[Tudi]] e voe diskibl da [[sant [[Maodez]] hag eur benitipeniti en doa war [[enez-Enez Lavred]] e-kichen [[enez-VaodezEnez Maodez]] : eno e kentelias [[sant Gwenole]] adalegadalek e vugaleaj.\nSant patron [[Beuzeg ar c'hap]], [[Beuzeg-Konk]], [[Tregarvan]], [[Plourin-Witalmeze]] ha [[Porspoder]] eo. [[Gourdisten]], a skrive kement-man diwar e benn : "''Beuzeg'', emezan, ''a oa ur servijer henvel ouzh un ael, pinvidik-meurbed a skiant, eeun-dispar, kemeret gant an holl evit un hent meur war-du ar feiz hag unan eus pileroù galloudusan an Iliz''".▼\n▲Sant patron [[Beuzeg ar c'hap]], [[Beuzeg-Konk]], [[Tregarvan]], [[Plourin-Witalmeze]] ha [[Porspoder]] eo. [[Gourdisten]], a skrive kement-man diwar e benn : "''Beuzeg'', emezan, ''a oa ur servijer henvel ouzh un ael, pinvidik-meurbed a skiant, eeun-dispar, kemeret gant an holl evit un hent meur war-du ar feiz hag unan eus pileroù galloudusangalloudusañ an Iliz''".\nAdtapet diwar « https://br.wikipedia.org/wiki/Dibar:MobileDiff/96887 »


Eburodunum - Wikipedia\nEburodunon, pe Eburodunum e latin, zo ul lec'hanv keltek.\nSavet eo diwar ar ger eburo- stank en tudanvioù galianek ( Eburus, Eburo, Eburius, etc.) ha lec'hanvioù (Eburo-dunum > Yverdon, Embrun ; *Eburo-ialon > Avreuil, Ébreuil ; *Eburiacon > Évry, Ivry, etc.), Eburobrittium, ha marteze en anvioù Evreux, Evron, Evran, ha York (Eboracon), hag Evora.\nHervez gouizieion zo(Daveoù a vank) e ra dave d'an ivin (gwez) : pobl an Eburovices a vije bet « ar re a drec'h dre an ivin », koad d'ober o armoù, gwaregoù dreist-holl(Daveoù a vank). Hervez tud all e ra dave d'an hoc'h-gouez(Daveoù a vank).\nAn dibenn-ger -duno (kreñvlec'h) zo stankoc'h c'hoazh el lec'hanvadurezh (Lugdunum) ha chomet en anvioù gallek evel Loudun, Autun (Augustodunum). E brezhoneg e kaver ar ger din en anvioù Dinan, Dinarzh, Dineol.\nBez e oa anv kozh\nBrno, e Tchekia\nEmbrun, Hautes-Alpes, e Bro-C'hall\nYverdon-les-Bains, e Suis\nEburones, pobl kelt etre Roen ha Meuse, e Limbourg.\nEburovices, pobl kelt war-dro Evreux, e Normandi.\nAdtapet diwar « https://br.wikipedia.org/w/index.php?title=Eburodunum&oldid=1847961 »


Neolitik - Wikipedia\nNe vern al lec'hioù ar c'hemmoù a oa bet bliv ha don, setu perak e vez lod istorourien o komz eus ur « reveulzi neolitik ». Emled an neolitik a zo bet unan pazenn ha pazenn, gant deiziadoù disheñvel hervez al lec'hioù.\nkarnioù, evel hini Barnenez, e Plouezoc'h, tost da Vontroulez, a c'hell bezañ bet savet war-dro 5000 a-raok J.K.\nD'ar poent ma krogas an dud da zilezel ar c'hutuilh, ar pesketa hag ar chase evit labourat an douar eo ez eas buan ar c'hemmoù da-heul e dibenn Oadvezh ar Maen.\nAdtapet diwar « https://br.wikipedia.org/w/index.php?title=Neolitik&oldid=1914985 »\nKemmoù diwezhañ degaset d'ar bajenn-mañ d'an 9 Du 2021, da 12:59.


Pajenn:Catechis, 1817.djvu/78 - Wikimammenn\nbezàn, mar doc’h separet dious ar bastoret legitim, ezoc’h separet dious an Ilis. Douguen a ret, eme sant Paul, o setanç c’hui oc’h-unan, hac an oll a so obliget da evita pep sort commerç guenac’h en treo spirituel.\nSant Paul a ordrenas Tite Escop, hac en lezas en enezen Crêt evit ordren Esquibien ha Beleyen. C’hoas ur veaich, piou benac ne deo quet heritour d’an Ebestel hac a bretant bezàn Escop pe un dra all benac en Ilis, a so un tromper. Rac, eme sant Paul, den na ell dre e autorite e-unan en em attribui an hini da brezeg pe da administra ar sacramancho. Penaus e prezegont-ii ma ne dint quet casset ? Or ar c’hass-se, an destination-se a nez peini an oll fonctiono a so nul en Ilis Doue, a voe communiquet gant J. C. d’an Ebestel, dre ar re-màn, d’ar re a succede deze a re da re on bete. Bezàn ordrenet, destinet ha casset gant an Ilis, chetu a-se ar pes a ra ar pastor. Piou benac, eme sant Yan, ne antre quet en craou an denvet dre an oor, maes dre ur plaç-all, a so un tromper, ul laër. « Sant Paul o scriva d’ar Galatet, Paul abostol, non pas a beurs an dud, na dre autorite den crouet, mæs dre hini J.C., ne\nAdtapet diwar « https://br.wikisource.org/w/index.php?title=Pajenn:Catechis,_1817.djvu/78&oldid=118232 »\nKemmoù diwezhañ degaset d'ar bajenn-mañ d'an 7 Eos 2018, da 10:50.


Komorez - Wikipedia\nGer-stur : Unité, Solidarité, Développement (galleg)\nKan broadel: Udzima wa ya Masiwa (komoreg)\n"Unaniezh an inizi bras"\n(ha kêr vrasañ) Moroni\nKomoreg, arabeg, galleg\n- Prezidant Azali Assoumani\n- Hollad 2 235 2 km² (178vet)\n- istimadur 2005 798 000 ()\n- Stankter 275/km² (25vet)\nLur Komorez (KMF)\nAn inizi Komorez zo ur stad vihan hag un enezeg e Meurvor Indez, etre norzh Madagaskar ha norzh Mozambik, ouzh genoù Kanol Mozambik. Teir enezenn bennañ zo er stad : "Grande-Comore" pe Ngazidja, "Mohéli" pe Mwali, hag "Anjouan" pe Nzwani. Ur pedervet enezenn, Mayotte pe "Mahoré", zo e dalc’h Frañs, daoust ma vez sellet outi evel un darn eus ar vro gant gouarnamant Komorez. Moroni eo ar gêr-benn, war an enez vrasañ.\nTrevadennoù eus Bro-C’hall eo bet an inizi Komorez adalek 1841. Deuet e oant da vezañ dizalc’h er bloavezh 1978. Da neuze e oa bet votet gant annezidi Mayotte, enezenn suañ an enezeg, chom e dalc’h Bro-C’hall.\nKartenn inizi Komorez (kartenn c'hallek).\nAljeria • Angola • Aod an Olifant • Benin • Botswana • Burkina Faso • Burundi • Djibouti • Ejipt • Eritrea • Eswatini • Etiopia • Gabon • Gambia • Ghana • Ginea • Ginea-Bissau • Kenya • Ginea ar C'heheder • Kab Glas • Kameroun • Komorez • Republik Demokratel Kongo • Republik Kongo • Republik Kreizafrikan • Lesotho • Liberia • Libia • Madagaskar • Malawi • Mali • Maouritania • Mozambik • Namibia • Niger • Nigeria • Ouganda • Rwanda • Sahara ar C'hornôg • São Tomé ha Príncipe • Senegal • Sechelez • Sierra Leone • Somalia • Suafrika • Soudan • Tanzania • Tchad • Togo • Tunizia • Zambia • Zimbabwe\nAdtapet diwar « https://br.wikipedia.org/w/index.php?title=Komorez&oldid=1897446 »\nKemmoù diwezhañ degaset d'ar bajenn-mañ d'an 9 Meu 2021, da 12:13.


Kenta levr - XIV - Wikimammenn\nKenta levr - XIV\n◄ Evit derc’hel penn oc’h ann temptasionou Kenta levr - XIV War ann oberiou a garantez ►\nArabad eo barn ar re all hep gwir abek.\n1. — Sellit piz ouz-hoc’h hoc’h-unan ha likit evez na varnfac’h ar re all. Ann hini a varn ho nesa, en deuz poan hep ket a vad ; fazia a ra peurliesa hag easoc’h e teu da bec’hi. Enn enep, ann hini a enklask e gweled he galoun hag en em varn he-unan, ne d-a ket he boan da goll.\nDioc’h pleg hor c’haloun e varnomp pep tra peurliesa ; rak-se, oc’h en em garet re hon-unan, e varnomp a-enep ar wirionez. Ma ve troed hor spered etreze Doue, ne vemp ket enkrezet ker buhan pa vezer oc’h enebi ouz-omp. Siouaz, eunn dra-bennag a zo peurvuia hag a denn ac’hanomp war he lerc’h, pe hi a zo a ziabarz enn-omp, pe hi a zeu a ziaveaz.\n3 — Hep gouzout dezho, kalz a dud en em glask ho-unan e kement tra a reont. Dioc’h ho gwelet, e vevont enn eur peoc’h braz endra ma’z a pep tra dioc’h ho c’hoant ; hogen kerkent ha ma tro netra a-enep d’ezho, dioc’h-tu ez int reustlet hag ankeniet. Dre ma’z eo dishevel menosiou ann dud, e sav aliez droukrans etre ar vignouned, etre ann amezeien hag etre ann dud santel hag a zoujans Doue.\n3. — Diez eo terri eur gwall bleg, ha den e-bed ne gar mont enn tu all d’ar pez a zao enn he spered. Mar d-oc’h douget muioc’h da gaout fisians enn ho skiant pe en ho kwiziegez hoc’h-unan, eget ne d-oc’h da zenti, hervez ar skouer hon euz bet digant Jezuz-Krist he-unan, neuze e vezo divezad ha dibaot d’e-hoc’h dont da veza gwir sklerijennet, rak Doue a fell d’ezhan e sentfemp out-han e pep tra hag ec’h en em zavchemp dreist pep skiant dre hor c’harantez birvidik out-han.\nAnn drouk-spered, hep gouzout d’e-omp, hor laka da glask dizolei faziou ar re all, evit kaout abek enn-ho hag evit barn anezho. Ankounac’haat a reomp neuze eo Doue hep-ken a zo barner ar c’halounou. E leac’h mont da furcha e kaloun ar re all, displegomp kentoc’h plegou hor c’houstians ; enn-hi e kavimp abek a-walc’h da veza trugarezuz e-kenver hon nesa ha da gaout spount raz-omp hon-unan. N’hoc’h euz karg nemet ac’hanoc’h hoc’h-unan, ne viot lekeat da gred nemet evid-hoc’h hoc’h-unan. Na varnit ket ar re all, evit na viot ket barnet.\nAdtapet diwar « https://br.wikisource.org/w/index.php?title=Kenta_levr_-_XIV&oldid=98717 »\nKemmoù diwezhañ degaset d'ar bajenn-mañ d'an 31 Gen 2017, da 16:08.


Nena ha Polo, Foeterlukined - Wikipedia\nNena ha Polo, Foeterlukined\n(Adkaset eus Nena ha Polo)\nNena ha Polo, Foeterlukined a zo un abadenn c'hoariva savet a-ratozh-kaer evit ar vugale ha leurennet gant ar gomedianez ha telennerez vreizhat Tifenn Linéatte e 2015.\nC'hoariet e vez ar pezhig-c'hoari — 40-45 munutenn e badelezh — gant Tifenn Linéatte hag he c'heneil Erwan Hemeury, a zo soner ivez, hag int-i izili eus ar strollad c'hoariva La Obra.\nDiskouezet e oa bet Nena ha Polo, Foeterlukined e Plounevez-Moedeg d'an 21 a viz Mae 2015 evit ar wech kentañ, un doare da drugarekaat ar gumun dregeriat eus ar sal he devoa asantet prestañ d'an daou zen yaouank da bleustriñ o gwalc'h. C'hoariet e voe ivez e Ti ar Yaouankiz hag ar Sevenadur (TYS) e Douarnenez, d'an 11 a viz Here 2015. E Karaez eo bet displeget, d'ar 24 a viz Here 2015, da-geñver Saloñs al Levrioù.\nNena ha Polo a zo daou furlukin hag a blij kenañ ar sirk dezhe. Un deiz, c'hoant gante da bleustriñ war o abadenn, ec'h en em rent kont an daou vignon e vank unan eus o bolotennoùigoù jañgliñ : biskoazh kemend-all ! Laeret eo bet, hep mar ! Ret groñs dezhe hec'h adkavout evit ma vo diskouezet o abadenn d'ar vugale. Dre heuliañ ar roudoù dilezet gant al laer war al leur ez aint da foetañ broioù iskis en ur ginnig d'an arvesterien yaouank rannañ o zaolioù-kaer...\nNena ha Polo, Foeterlukined war al lec'hienn C'hoariva TEATR BREZHONEK.\nNena ha Polo, Foeterlukined c'hoariet dirak bugale skol Diwan Plounevez-Moedeg.\nKelaouadenn diwar-benn Nena ha Polo, Foeterlukined war France 3 (An Taol Lagad).\nAdtapet diwar « https://br.wikipedia.org/w/index.php?title=Nena_ha_Polo,_Foeterlukined&oldid=1670655 »\nKemmoù diwezhañ degaset d'ar bajenn-mañ d'an 4 Du 2015, da 12:47.


Pajenn:Milin - Furnez ar geiz.djvu/8 - Wikimammenn\nPajenn:Milin - Furnez ar geiz.djvu/8\nVI A-RAOK LENN\nha divalo da Jakez. Bezet ar pez a garo, nemet ne vezo tamall Doue !\nFurnez ar Geiz zo hano al leor-man ; great eo bet evit tud Breiz hep-ken, evit ar re-ze a vez klevet re aliez ober goab anezho, o veza ma’z int gwisket ha maget fall, m’ho deuz poan ha dienez hed ho buez, ma talc’hont mad d’ho gisiou koz, da feiz ho zadou, o veza ivez na gomzont nemet ar brezounek.\nDaoust hag ann traou-ze a virfe out-ho na vent koulz tud ha re ar broiou all ? Daoust ha penn-abek a ve eno da lavaret n’ho deuz skiant, na gwisiegez, ha ne c’hellfent, koulz ha den, sevel ho spered hag ho c’haloun diwar denvalijenn ann douar war-zu sklerijenn ar wirionez ?\nFurnez ar re baour, ar re zister, ar re-ze a vez aliez-aliez lakeat tud netra gant ar bed, a diz huelloc’h eget na ra skiant ar re wisieka zo ; ha ma ve sellet piz, e c’hellfet lavaret heb aoun da fazia ez eo ar furnez-ze a zo e peb bro ar wir furnez, ann hini e deuz great, a ra c’hoaz brema hag a raio tro ann heol, endra baro euz ann envou. Ous-penn-zo, ha pa na ve nemet distrei da dud Breiz a ve great skiant ar re baour-ze, — ho skiant ho-\nAdtapet diwar « https://br.wikisource.org/w/index.php?title=Pajenn:Milin_-_Furnez_ar_geiz.djvu/8&oldid=136623 »


Maria PRAT : Eur barr gleskered\nSujet: Maria PRAT : Eur barr gleskered Mer 12 Juin 2013 - 14:18\nen yez treger bev. Tampi 'wid ar re o ziwskouarn re sensibl\nEUR BARR GLESKERED\nKredet ahanon pe na gredet ked,\nAn istor a zo gwir bepred.\nYa, biken ne ankouain ar bevar warn-ugent a viz goueren. E oan war vord ma gwele o tibikouzi ma daoulagad da zeiz eur deuz ar beure, pa glevis eun amezeg o huchal warnon (ha war an dud all):\n—"Deut! deut! da weled ar parachutisted!"\nPa digore an dud o dor, e felle deze kouezan war o fenn-a-drenv. Goloed ar ru gand eur milion a donseged pe gleskered, toud memez ment. Ne oa ked breudeur vihan na c'hoarezed braz, ne oant ked brasoh evid eur wenanenn. Setu pellgomzed dustu d'ar journalisted, d'ar bomperien. Arrued skubelenn vraz Lannuon.\nDa hortoz se, e oa pep hini gand e skubelenn vihan o tiarbenn hag o harz an douristed vihan-ze da vond en tier.\nMed breman, euz peleh e oa deud ar barr gleskered-se?\nMe, eme unan, hag a zo o chom e kreiz skalierou Berlewane, a zo bed divuned da c'hweh eur gand eun droug drol, evel eun dra bennag o tiskenn ar vins a-lampou. Breman e komprenan e oa ar rujumant gleskered-man o tond war-draon, bed o klask mond en iliz da 'n em walhi er pifîsin dour benniged. Ya, ar re-man zo 'vel vez lared, "des grenouilles de bénitier".\n"Donc", eme eun tourist," ils sont tombés du ciel. Quoi ? 'mome, du ciel ? D'un nuage, marteze. 'Velkent, er baradoz n'eus ked lakeed gleskered da hori, na Sant Per 'nije ked ive digored an nor d'ar re-ze da lampad war on hein.\nAr pez zo sur, eme eun all, eh int kouezed deuz uhel, rag me 'm-eus santed eun toullad o kouezan war fons ma zog, ken eo anfonsed don beteg ma diouskouarn.\nEun itron, gand eur botou dizolo, a lampas unan war he zroad. "O! la sale bête!" emezi, gand ar spont a reas eur lamp war eun torkad hag a frikas aneze, ken ma strinkas an druzoni gand kov he gar.\nTud a oa hag a dastume gleskered en podou gwer da vired da greski.\nDarn all a lare, med ar re—ze a zo mad da dibri pa vont grilled. Kenkoulz ha bigorned pe "langoustines" (1) da gomans; n'eus netra finnoh evid "des cuisses de grenouilles".\nN'eus forz penôz, a zo renked dibri dioute er zoubenn pe 'n eur stumm bennag, peogwir er liorzou tro-war-dro, e oa leun er hôl pome hag er zaladenn.\nEur hemener deuz ar ru n-eus dagtumed leiz e baner goad ha gand eun noade, tremened eun neudenn dreize ha grêd evel-se eur holier perlez d'e wreg hag eur chapeled d'e vamm-gaer.\nHa breman, 'mije goulenned diganah petra a zonjet deuz ar barr gleskered-se? Pe 'h int chased gand eur barr oraj euz ar stank vraz, pe int skoed gand eun avion evel ma oa bed skoed an dorifor, bezan zo eun toullad bloaveziou zo?\nDa hortoz se, e arru treou zouezuz en on bro; warlene e oa ar mare du; 'vid ar bloaz eur barr gleskered. Ha petra vo da vloaz?\nKentan tro, me laro dah.\n(1) grilled-sabr, e brezoneg.\nBrud Nevez. 1979\nSujet: Re: Maria PRAT : Eur barr gleskered Jeu 17 Juil 2014 - 22:39\nBarradoù a bep seurt zo bet abaoe 1979, sur a-walc'h...\nUn dra 'zo ha 'meus ket intentet er skrid-mañ :\nEun itron, gand eur botou dizolo\nUr botoù dizolo ?\nSujet: Re: Maria PRAT : Eur barr gleskered Ven 18 Juil 2014 - 9:08\nSeurt klakoù, sur awalc'h ?\nSujet: Re: Maria PRAT : Eur barr gleskered Sam 19 Juil 2014 - 7:05\npa ne vez ket graet lañgoustined anezhe - ger gallek brezhonekaet - e vez lâret grilhed-sabl (distaget "sap"), etre Nevez ha Plougastell (arvor Kernev).\nlañgoustined e Groe / Grway.\ngrigried e Lomikelig hag e Pleheneg (bro an Oriant).\n*dagtumet, lenn : dastumet.\nan dorifor: c'hwiled (& ar Boched, an Almañted / Alamaned)\nSujet: Re: Maria PRAT : Eur barr gleskered Dim 25 Jan 2015 - 17:21\nUr barr gleskered ? Arru 'ra traoù war bed-mañ ! Ne meus ket gwelet sort-se c'hoazh, met bet 'meus lennet un tamm istoar evel-se ivez. Yeun ar Gow eo an hini 'na kontet anezhi 'ba al levr E skeud Tour bras Sant Jermen. N'eo ket digouezhet din da lenn anezhañ war e hed evit lârout ar wirionez met komzet 'vez deus se ba al levr Traditions populaires de Bretagne, du soleil aux étoiles embannet gant Coop breizh ha skrivet gant Daniel Giraudon. Aze emañ ar pezh a lâre Yeun ar Gow neuze :\n« Un deiz o tistroiñ diouzh Kastellin er wetur gant ma maeronez e voen test eus un dra souezhus-tre. Arnev a oa ha p'en em gavjomp e stankenn Toull ar C'hefeleg e rae pell dirazomp, e-kreiz sav Kervidant, ur gaouad c'hlav pounner na badas tamm. Ne oa ket kouezhet ur strinkad warnomp hag, en draonienn, e oa sec'h an hent. Uheloc'h avat, e oa goloet ar sav gant ur gwiskad tousigi bihan ha treut, krizet o c'hroc'hen rous, ha ken bitous pep hini hag ur pezh a wenneg.Ne greden ket ma daoulagad, dirak kement a dousigi bihan o virviñ re-bar d'ur grugell verien. Hervez ma maeronez e oant kouezhet eus ur goumoulenn ha, daoust ma ne c'hoarveze ket ur seurt tra gwall alies, e veze glav-tousigi a-wechoù. Hogen ne gouezhe morse, emezi, re vras eus an neñv hag ar re-mañ ne oant nemet re gozh, kurzet o c'horf ha krizet o c'hroc'hen gant ar gozhni. Ar re vras a gaver er parkeier a zo tousigi yaouank pe e-kreiz o brud. ».\nSujet: Re: Maria PRAT : Eur barr gleskered


Eukumeniezh - Wikipedia\nEukumeniezh zo ur ger d'ober anv eus strivoù ar Gristenien eus Ilizoù hag hengounioù disheñvel da anavezout gwelloc'h an eil re hag ar re all, da ziorren darempredoù gwelloc'h, ha da vont war-zu un unaniezh bennak en Iliz kristen, evel ma voe e penn kentañ istor ar Gristeniezh.\nDont a ra ar ger eus ar gresianeg οἰκουμένη (oikoumene) a dalvez "ar bed poblet a-bezh" hag e veze implijet en Henamzer ziwezhañ diwar-benn an Impalaeriezh roman. Dindan ar mennozh-se emañ neuze klask kaout un Iliz kristen unvan (Lizher d'an Efezidi 4:3) hag ar bed poblet a-bezh (Aviel Mazhev 24:14) evel preder an holl Gristenien. Da gentañ-penn e voe implijet an anv-gwan eukumenek evit kaozeal eus ar Senedoù-Iliz ha diwar-benn ar Patriarch eukumenek, da lavaret eo un eskob meur a ra war-dro an Iliz a-bezh e-lec'h bezañ dalc'het gant harzoù un Iliz lec'hel pe un eskopti.\nAdtapet diwar « https://br.wikipedia.org/w/index.php?title=Eukumeniezh&oldid=1878327 »\nDernière modification le 8 Mez 2020, à 16:22\nKemmoù diwezhañ degaset d'ar bajenn-mañ d'an 8 Mez 2020, da 16:22.


Pécs (distaget [ˈpeːʧ] en hungareg; Fünfkirchen en alamaneg, Quinque Ecclesiae e latin, Pečuh e kroateg, Печуј e serbeg) zo ur gêr vras eus Hungaria, gant 157 000 a annezidi (e 2009). Ar pempvet kêr vrasañ eus ar vro eo ha pennlec’h kontelezh Baranya. Emañ tost d’an harzoù gant Kroatia.\nSez un eskopti eo Pécs, kenkoulz ha sez ur skol-veur, an hini goshañ eus Hungaria. E tolead Pécs ez eus un toullad minorelezhioù gant o ensavadurioù dezho : alamanegerien, kroategerien, serbegerien, Romed...\nUnan eus koshañ ha kaerañ kêrioù Hungaria eo Pécs. En amzer ar Romaned e oa anavezet kêr dindan an anv Sopianae, e proviñs Pannonia. Diwezhatoc’h e voe anvet Quinque Ecclesiae (« pemp iliz » e latin ; alese e teu an anv alamanek Fünfkirchen). E 1235 e kaver ar meneg kentañ eus an anv Pechut. Ha goude-se e emdroas an anv evit reiñ an anv zo bremañ, Pécs, dianav e dalvoudegezh evit gwir. E 1367 e voe savet ar skol-veur gant ar roue Loeiz Iañ, unan eus skolioù-meur koshañ kreiz Europa. Etre 1543 ha 1686 e oa Pécs e dalc’h an Impalaeriezh Otoman. En amzer-se e voe savet gant an Durked un toullad savadurioù a weler hiziv c’hoazh e Pécs, meur a voskeenn da skouer. Abalamour d’he glad savadurioù dibar e voe lakaet da « Gêr-benn Europat ar Sevenadur » e 2010.\nAdtapet diwar « https://br.wikipedia.org/w/index.php?title=Pécs&oldid=1637079 »\nKêrioù-penn Europat ar Sevenadur\nKemmoù diwezhañ degaset d'ar bajenn-mañ d'an 13 Ebr 2015, da 23:52.


Loís Alibèrt - Wikipedia\nLoís Alibèrt (Bram, 12 a viz Here 1884 - Montpelhièr, 16 a viz Ebrel 1959) a oa ur yezhoniour hag ur geriadurour okitanek.\nGanet e voe en ur familh peizanted hag a oa an okitaneg o yezh pemdeziek. Goude studioù apotikerezh e labouras evel apotiker e Montreal, en Aude . Goude ar Brezel-bed Kentañ e krogas da labourat da vat war an okitaneg skrivet. Ezel e voe eus ar Felibrige ha sevel a reas skridoù evit ar gelaouenn La Terro d'Oc. E dibenn ar bloavezhioù 1920, dindan levezon an daou Okitan Prospèr Estieu hag Antonin Perbòsc hag ar C’hatalan Pompeu Fabra, e stagas da gempenn doare-skrivañ an okitaneg, diwar skouer skridoù eus ar Grennamzer. Unan eus saverien ar Societat d'Estudis Occitans e voe, e 1930. Dont a reas ul levr yezhadur er-maez gantañ, anvet Gramatica occitana segón los parlars lengadocians, embannet e Barcelona, gant skoazell Katalaned, e 1935-1937. El levr-se e tiazeze reolennoù an doare-skrivañ anvet « klasel » hag a vez implijet bremañ gant an darn vrasañ eus an dud a skriv okitaneg.\nE-pad an Eil Brezel-bed e savas a-du Alibèrt gant renad ar marichal Pétain. E 1946 e voe barnet ha kondaonet, asambles gant e wreg, evit "atteinte à la sûreté de l'Etat" . Dont a reas e-maez an toull-bac’h e 1951. Abalamour d’ar gondaonidigezh-se ne gemeras ket nemeur a berzh en emsav okitanek goude ar brezel nag e krouidigezh an Institut d’Estudis Occitans (IEO) e 1945, daoust ma voe degemeret an doare-skrivañ diazezet en e yezhadur gant an aozadur-se. Labourat a reas evit lakaat an doare-skrivañ klasel da glotañ ouzh perzhioù dibar ar gwaskoneg.  Goude-se e labouras war ur geriadur okitaneg-galleg ha ne voe embannet nemet goude e varv, e 1965, dre aked Robèrt Lafont, Raymond Chabbert ha Pèire Bèc.\nGramatica occitana segon los parlars lengadocians, 1935-1937, adembannet gant CEO, 1976 & IEO, Tolosa, 2001\nLes troubadours de l'Aude, 1941 (Pyrénées n° 2)\nkenlabour gant La Tèrro d'Oc, 1908-1930\nLa réforme linguistique occitane et l’enseignement de la langue d’oc (embannet hep anv skrivagner ebet gant an IEO (1950)\nL. Alibèrt,R. Chabbert & P. Bèc, L'application de la réforme linguistique occitane au gascon, IEO, Tolosa,1952\nDictionnaire occitan-français d'après les parlers languedociens, 1965\n↑ Manuel Alquézar, La correspondència entre Loïs Alibert i Josep Carbonell i Gener (1992)\n↑ Biografia per Joan Frederic Brun\n↑ Gantañ e voe savet al levrig embannet gant an IEO e 1950 La réforme linguistique occitane et l'enseignement de la langue d'oc, hag a zispleg reolennoù an doare-skrivañ klasel.\n↑ Louis Alibert, Pierre Bec, Jean Bouzet, L’application de la réforme linguistique occitane au gascon, Toulouse, Institut d'Estudis Occitans, 1952\n↑ BNF – Notice bibliographique\nBiografia de Loís Alibèrt, Joan Frederic Brun (oc)\nLouis Alibert : Dictionnaire occitan-français\nGramatica occitana segon los parlars lengadocians – pennad digeriñ\nAdtapet diwar « https://br.wikipedia.org/w/index.php?title=Loís_Alibèrt&oldid=1890131 »\nKemmoù diwezhañ degaset d'ar bajenn-mañ d'an 17 Kzu 2020, da 17:10.


Logo ar strollad ANC\nAn African National Congress (ANC) a zo ur strollad politikel eus Suafrika. Emañ e penn ar gouarnamant du-hont abaoe ma vez renet ar vro gant ur gouarnamant dilennet gant ar muiañ-niver (abaoe miz Mae 1994). Embann a ra ar strollad e-unan ez eo "un nerzh urzhiet eus an tu kleiz". A-raok 1994 e oa ar strollad pennañ e-touez ar re a stourme a-enep an Apartheid hag evit gwirioù ar re zu.\nSavet e voe ar strollad e Bloemfontein e miz Genver 1912 , dindan an anv South African Native National Congress (SANNC) a-benn difenn gwirioù ar re zu e Suafrika. A-benn seurt tud a oa ennañ : pennoù meuriadoù, sindikalourien, tud a iliz. John Dube e oa rener kentañ ar strollad, hag e-touez e izili kentañ e oa ar barzh Sol Plaatje. Cheñch anv a reas ar strollad e 1923 ha dont da vezañ African National Congress (ANC).\nPa voe diazezet an Apartheid evel doare da c’houarn ar vro e 1948, e krogas an ANC da stourm a-enep an droukziforc’h gant doareoù peoc’hus. E 1960 e voe lakaet an ANC e-maez lezenn. Er bloavezhioù goude e stagas da stourm gant doareoù kaletoc’h a-enep ar gouarnamant : e 1961 e voe savet en e ziabarzh ar gostezenn armet Umkhonto we Sizwe (Goafioù ar Vroad), a dage an arme hag ensavadurioù ar gouarnamant.\nAbaoe dibenn an apartheid e 1994 emañ an ANC o c’houarn ar vro. Kresket e oa an dregantad mouezhioù dastumet gant ar strollad e dilennadegoù 1999 ha 2004.\nCyril Ramaphosa, prezidant Suafrika, zo bet e penn an ANC abaoe Kerzu 2017.\n(fr) François-Xavier Fauvelle-Aymar, Histoire de l'Afrique du Sud, Seuil, 2006 (ISBN 978-2-02-048003-1)\nAdtapet diwar « https://br.wikipedia.org/w/index.php?title=African_National_Congress&oldid=1902055 »\nStrolladoù politikel Suafrika\nKemmoù diwezhañ degaset d'ar bajenn-mañ d'an 7 Mae 2021, da 09:20.


Arc'hant evit Itron Varia Pariz… hag evit ar brezhoneg ?\nArc'hant evit Itron Varia Pariz…hag evit ar brezhoneg ?\nPublié le 22/06/19 10:50 -- mis à jour le 22/06/19 10:50\nAraok ma vo dalc'het e vo d'ar 28 a viz Even ur guzuliadeg tiriadel war dazont ar brezhoneg o vodañ dilennidi rannvro Breizh, dilennidi diazezadur publik a genlabour etrekumunel (DPKE) , kevredigezhioù strollegezhioù tiriadel hag emañ o paouez votiñ departamant ar Mor-Bihan ur skoazell 1 million a euroioù evit Iliz Itron-Varia Pariz, e embann 40 kevredigezh int nec'het bras. Stadañ a reont ne c'heller ket ken mont war raok hep ur gwir skoazell digant strollegezhioù lec'hel Breizh.\n48012-delargentpournotredamedeparise.pdf . Source :\nen amzer diouer a arc'hant publik, gwelout arc'hant ar Vreizhiz, hon arc'hant deomp-ni hon-unan mont da sikour adsevel iliz veur Pariz a zo feukus, koulz lavarout.\nPanevefe skolioù DIWAN, DIHUN, DIVYEZH ha forzh petra tro-dro d'hon sevenadur ez eus ivez en hon bro karet Breizh trawalc'h ha ilizoù, kestel peotramant savadurioù all o deus klaz a ezhomm da vezañ adsavet pe zoken saveteet a-raok bezañ rivinet ken buan ha tra\nha ne toullan ket kaoz deus an dud, an implij, an endro hag all


Buhez ar Sent/1837/Honorat - Wikimammenn\nBuhez ar Sent/1837/Honorat\n◄ Beneat, religius a vro-saus Honorat Hiler ►\nAn trisecvet devez a viz Guenver.\nSANT HONORAT, ARC’HESCOP\nAr Sant-ma, goude beza cunduet ur vuez devot en e yaouanctis, en em dennas en deserz tost d’ar mor e Provanç ; mæs evel ma teue d’e Ermitaich cals a dud evit en em recommandi d’e bedennou, e humilite a reas dezâ clasq ur plaç-all pell dious an dud, evit gallout en em antreteni gant Doue hepquen.\nGoude beza gouarnet e Ilis, evel ur Pastor fidel epad tri bloaz, e couezas clan. En e glènvet ne heane oc’h exorti ar re a zeue d’e velet, hac o consoli ar re a vouele dezâ. Guelit, va bugale, emezân, penaus hor buez ne d’ê nemet ur pelerinaich ; e goumanç a reomp pa zomp ganet, hac e echui pa varvomp. Eürus ar re n’en em gonsideront nemet evel estranjourien var an douar, hac a consider ar maro evel ar fin eus o exil ; na staguit quet ho calon ous ar bed ; caër hon be destum madou ha caout sourci d’o c’honservi, en heur ar maro e teuint oll d’hor c’huilaat ; pa zeuomp er bed, ne zigassomp netra gueneomp, ha pa sortiimp anezâ ne zeui netra d’hon heul ; distaguit ho calon dious ar pez a vezo un deiz lamet digueneoc’h ; Doue e-unan hepquen eo hon tènsor, na lequeomp quet hor c’halon e lec’h-all.\nErfin, o veza recevet e oll Sacramanchou, e antreas en ur gontemplation douc eus a visericord an Autrou Doue, epad pehini e rentas e Ene, er bloaz 429.\nNe raïmp-ni biquen nemet admira vertuziou ar Sænt, heb en em lacât e poan d’o imita ? Ne zomp quet oll galvet evel ar Sant-mâ da vont en déserz, nac evit beza Isquibien ; mæs ne deus Cristen ebet a guement na dle caout eveldan e galon distaguet dious madou ha pligeadurezou ar bed ; ha quement hini en deus ur superiorite bennâc pe autorite var ar re-all, evel un tad, ur vam, ur mæst, a dle, evel en deus-èn graet, derc’hel un urz vad etouez ar re a so dindan e garg, beilla var o c’hundu, ha dreist pep-tra rei ur squer vad dezo. An exemplou mad a so instructionou ha predicationou mud pere o deus muy a nerz hac a ra muy a effet evit ar c’homsou caëra. Pèguen terrubl e vezo ar gont o devezo da renta de Zoue ar re o devezo negliget obligalionou quen important !\nAdtapet diwar « https://br.wikisource.org/w/index.php?title=Buhez_ar_Sent/1837/Honorat&oldid=58301 »\nKemmoù diwezhañ degaset d'ar bajenn-mañ d'an 3 Kzu 2013, da 13:35.


Kreizenn dafar > Diazlec’h an oberourien > Pêr-Jakez Heliaz ()\nAnv : Heliaz\nAnv-bihan : Pêr-Jakez\nA-wechoù gant an anv-mañ : Hélias\nPêr-Jakez Heliaz : ganet e Pouldreuzig (29) e 1914 ha marvet e Kemper (29) e 1995. Pêr-Jakez Heliaz en deus skrivet levrioù ha pezhioù-c’hoari. Gant Pierre Trépos o deus krouet div dudenn o deus graet berzh e Breizh : Jakez Krohenn ha Gwillou Vihan.\nEvit gouzout hiroc’h : amañ emañ.\nUn diverradenn war lec’hienn Ar Vro Bagan.\nPeder oberenn war ar pevar amzer bloaz a ya d'ober Tan ha ludu gant : Marheg an Nevez-Amzer, An...


Buhez ar Sent/1837/Circoncision hor Salver Jesus-Christ - Wikimammenn\nBuhez ar Sent/1837/Circoncision hor Salver Jesus-Christ\n◄ Circoncision hor Salver Jesus-Christ Odilon ►\nquenta devez a vis guenver.\nHOR SALVER JESUS-CHRIST.\nChristenien, c’hui pere a zesir miritout un eternite eürus, dre an usaich mad eus ho ploaveziou, coumancit ar bloaz gant fervor, gant ur volontez couraichus da renta hoc’h oll deveriou da Zoue ha d’ar verb incarnet ; e garantez hoc’h oblich da guemense : hac, anes dremen evit ingrat, ne ellit quet revus da garet Jesus-Christ pehini en deus ho caret en hevelep fæçoun ne d’ê quet en em goutantet da zisquen eus an eê, ha d’en em ober den evit ho silvidiguez, maes ouzpen-ze, eiz-dez goude beza ganet, a so en em soumetet da lesen ar Circoncision, evit coumanç an euvr eus ho redemption, hac er memes amser evit hoc’h instrui en ur rei deoc’h an exempl eus an excellanta vertuziou.\nAl lesen eus ar Circoncision, roet gant Doue da Abraham, a ordrenet penaus an oll-vugale mad, eiz-dez goude beza ganet, a vise circonciset. Hor Salver ne oa quet obliget d’ar cerimony poaniou-ze, cousgoude en em soumetet en deus d’al lesen-se ; da guenta, evit rei deomp un exempl caer a humilite ; d’an eil, evit rei deomp an exempl eus un oboissanç parfait, oc’h en em soumetit d’al lesen, en e oll foènchou ha circonstançou ; d’an drede, evit hon disqui da gundui ur vuez mortifiet ha da garet ar souffrançou ; d’ar bevare, evit disquez deomp e garantez infinit en hon andret, o coumanç, quen abred-se da scuilla e voad evidomp, o c’hortos et scuilla oll bete ar berad diveza, var ar groas, evit remission hor pec’hejou.\nEvel ma oa ive ar c’hustum el lesen ancien da rei un hano d’ar vugale, pa recevent ar Circoncision, pehini a ïoa ur figur eus ar sacramant a Vadiziant, el lesen a c’hraç, e ouë roet, d’ar c’hrouadur divin-mâ, dre urz an Tad eternel, an hano a Jesus, evel ma en descomp dre ar c’homsou a adressas an Æl d’ar Verc’hes Vari, pa zeuaz d’e saludi ha da zisclaeria dezi ez oa choaset evit beza mam da Salver ar bed : Conceo a reot, hac e lequeot er bed ur mab da behini e root an hano a Jesus.\nJesus-Christ a ro deomp er mister-mâ ur merq bras eus e garantez hac eus an desir ardant en deus d’hor savetei. Discquesomp ive dezâ hor c’harantez, ha bezomp sourcius hon-unan da labourat evit hor silvidiguez ; rac chetu a-se ar pez a c’houlen digueneomp : ha chetu ar c’haera merq a ellomp rei dezâ eus hor c’harantez. Jesus en deus graet abondamant eus e gostez quement a oa ret evit hor savetei ; hon dilivriet en eus eus a buissanç an drouc-speret, hon reconciliet en deuz gant Doue e dad, roet en deus deomp an oll moïenou a silvidiguez ; maes goude quemense-oll ma na reomp un usaich mad eus e c’hraçou, e oll labourou, e oll souffrançou, an oll goad en deuz scuillet a vezo inutil evidomp. Mar negligeomp, mar disprigeomp hor silvidiguez, er privomp eus ar pez a zesir muya, hac eus ar joa da veza hor saveteet, Pebes regret n’hor bezo-ni quet un deiz, mar hon be manquet d’en em savetei, o caout un hevelep Salver! Chetu dija meur a vloaz tremenet ha martese collet evidomp ; penaus et tremenim-ni hemâ ?\nAdtapet diwar « https://br.wikisource.org/w/index.php?title=Buhez_ar_Sent/1837/Circoncision_hor_Salver_Jesus-Christ&oldid=57548 »\nKemmoù diwezhañ degaset d'ar bajenn-mañ d'an 29 Her 2013, da 17:05.


Pajenn:Le Clerc - Ma beaj Jeruzalem, 1902.djvu/87 - Wikimammenn\nPajenn:Le Clerc - Ma beaj Jeruzalem, 1902.djvu/87\nServij ’vit an anaon. — Tri dreizer bet kemeret war ar marc’had\nD’al lun an eil a Wengolo. — N’hon deuz ket da glemm ar beure-man diwar doare ar mor. Gellout a reomp holl en em gavout er chapel ’benn 8 h. : eur zervij a ganer neuze ’vit an anaon ha, dreist-holl, evit ar belerined a zo digoueet d’ê, aboue ugent ’la zo, mervel war vor pe en Douar-Santel. N’euz ket savet a varc’h-kaon evit al libera. Mes achu gantan e oferen, ec’h a an Tad Bailly da lost ar vatimant hag e chom eno epad kan al libera, troet ’trezek ar mor ’vel ’trezek eur vered : kement hini a deu da vervel war al listri a ve taulet o c’horfo er mor.\nD’ean eta e ro an Tad dour binniget ha moged ezanz evit e vinnigan ha, goude, en em denn, o lezel pep-hini ac’hanomp da ziskenn ennan e-unan ha da zonjal e c’hallfe marteze e gorf paour bean moret e læc’h bean douaret. Goude holl, forz ’zo pelæc’h ec’h ey hon c’horf da c’hortoz adkrigi da vevan, de ar varn divezan, betek mac’h ey hon ine dirag an Autro Doue ?\n’N eur vont, n’hon deuz ket ken kalz aoun da vervel war vor, rag, an de war-lerc’h arc’hoaz, e tleomp bean en Jaffa.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/87&oldid=105391 »\nKemmoù diwezhañ degaset d'ar bajenn-mañ d'an 9 Eos 2017, da 22:23.


Ar meizad - LA SEMAINE DU GOLFE DU MORBIHAN - EDITION 2019\nVous êtes dans : Ar meizad\nUr meizad dibar evit ul lec’hienn hag ur fest-vor dibaot\nE fin ar blezioù 90 e taas c’hoant d’ar C’huzul-departamant da roiñ d’ar Mor-Bihan un abadenn vor dibar hag a lakahe àr wel e berzhioù-mat a-fet mor ha sevenadur, a vehe dalc’het e-raok an hañv hag a vehe digoust evit an dud. Polig Belenfant (eilpennrenour er C’huzul-departamant) ha William Vogel (renour Ofis an Douristed en Arzhon-Rewiz), martoloded arroutet anezhe o-daou hag a anav spis ar Mor Bihan, ac’h aas e darempred an eil gant egile e 1998 hag a grogas d’em soñjal àr ar raktres kentañ gant an embregerezh arbennik Grand Large (Jakez Kerhoas hag Anne Burlat). Un tamm diwezhatoc’h e oa bet fiziet e Grand Large ur studiadenn greadusted hag ar garg da sevel Sizhuniad kentañ ar Mor Bihan e 2001.\nDepartamant ar Mor-Bihan gant skoazell e gevelerion publik ha prevez.\nAr gevredigezh hep pal kenwerzhel (lezenn 1901) "Sizhuniad ar Mor Bihan".\nPrezidant : Aimé Kerguéris\nPenngomiser : Gérard d'Aboville.\nAr gevredigezh aoziñ-se ac’h a en-dro gant ur "c’huzul-ren", ac’h a an izili diazezerion ha personelezhioù mor d’e ober. Skoazellet e vez gant ar gevredigezh Grand Large (Jakez Kerhoas hag Anne Burlat) hag implijiñ a ra ur bare a dri den a vicher leun-amzer (Anne Morice, Valence Lemaistre, Erwan Tanneau).\nUr fest vor etrebroadel ma vez tolpet bagoù neuziet-kaer e-pad sizhun ar Yaou-Bask e meur a lec’h dre ar Mor Bihan a-bezh.\nAr Mor Bihan, e borzhioù hag e eorlec’hioù, e inizi hag e enezennigoù, ar mulgul strizh e zisparti hag e ziwall diouzh an donvor... Geografiezh dibar ha dibarderioù fizikel ar Mor Bihan ken kaer (ar mareoù, ar redoù-mor, an tromor) a ro lusk d’ar programm a-bezh a abadennoù àr vor.\nGouelieroù hengounel ha klasel, da lâret eo bagoù kreñv o fersonelezh, gall pe europat. Gouelieroù aod atlantel Frañs ac’h a d’ober al lodenn vrasañ anezhe ha desachet e vez kalz ivez a re ar Mor Kreizdouar, Kernev-Veur, Mor an Hanternoz...\nA-c’houde ar pedervet "Sizhuniad ar Mor Bihan" e 2007 e vez degemeret seul taol ur rannvro "kouviadez a enor" hag a gas ur flodilh brav evit diskouez he sevenadur mor (an Alpoù mor e 2007, Kembre e 2009, Euskadi ar C’hreisteiz e 2011).\nAn akipajoù enskrivet (etre 3 000 ha 4 000 martolod bennak e 2015). Amatourien wir eo razh ar vartoloded-se, a za evit ar blijadur da gejiñ an eil re gant ar re 'rall ha da verdeiñ en ul lec’h kaer-meurbet hag en un endro mor gwirion, tra ken. Pedet e vezont gant 'Sizhuniad ar Mor Bihan" (digoust eo lakaat e anv).\nKluboù ha kevredigezhioù mor ar Mor Bihan a genlabour hardizh evit aoziñ an degouezh àr vor hag a samm àr o chouk sterniiñ ar redadegoù-bagoù.\nTud a youl vat kevredigezhioù ar c’hornad-bro a zegemer ar vartoloded koulz evel ar weladennerion hag a bourchas servijoù dezhe.\nHag ar sonerion, an diskouezerion ivez.\nIngalet e vez ar bagoù enskrivet (ouzhpenn mil anezhe e 2015) en 8 flodilh unvan hag anavapl : yoloù ha bagoù-dre-lien ha dre-roeñvoù, listri-bale klasel, gouelieroù-pesketa ha gouelieroù-labour kozh… hag un tregont bennak a ouelieroù bras, etre 20 ha 40 m, hag a zo ul lodenn a c’hlad mor Europa anezhe (teirgwernioù, brigoù, goueletennoù ha c’hoazh). Bemdez e vez e brogramm merdeiñ gant pep flodilh ha paouezet e vez bep noz en ur porzh dishañval.\nA-bep-eil e vez degemeret ar flodilhoù gant ar 17 porzh ezel : Aradon, Arzhon-Rewiz, an Alre, Baden, Krac'h, an Arzh, Enizenac’h, An Arvor-Baden, ar Bonoù, Hezoù, Lokmaria-Kaer, Plougouvelen, Sant-Armael, Sarzhav, Sine, Sant-Weltaz, Gwened. Hervez penaos int ha petra a c’hellont gober e vez ehanet un noziad pe meur a hini er c’humunioù-se (porzh Gwened hepken a zegemer bagoù peder noziad diouzh renk) ha lod ne zegemeront ar bagoù nemet evit un ehan da biknikiñ da greisteiz. Pep kumun a ra he seizh gwellañ atav evit degemer ar vartoloded hag ar weladennerion àr don ar vignoniezh hag ar fest...\nAn dibunadeg vras ziwezhañ d’ar Sadorn : razh ar bagoù, kalavern o flodilh, a vez tolpet evit kinnig un arvest mor boemus hag a za kalz bageerion ag ar vro da welet àr vor, tra ma vez sellet outañ gant kalz tud diàr an aod...\nGwezh erbet ne vez ankouaet an dud gant "Sizhuniad ar Mor Bihan" hag a zegas pep tra evit ma vo ur fest vor vras evit an holl :\nDiskouezadegoù hag abadennoù edan pabelloù pe edan an amzer\nIstr da dañva, pesked grilhet, produioù ag ar vro\nGobarioù, gant lod hag a c’hell merdeiñ\nMuzik a bep seurt (fañfarioù, lazoù jazz, muzik keltiek, lazoù-kaniñ, folk ha kan ar vartoloded...)\nArvestoù hag abadennoù da noz : sonadegoù, festoù-noz, baloù pobl ha tanoù-arvest\nTroiadoù bale a-hed an aod d’ar familhoù da vale asambl


Lezennouriezh (prederouriezh sinaat) - Wikipedia\nLezhennouriezh (sinaeg 法家, pinyin fa jia, "skol al lezenn") a reer en Istor Sina eus unan eus ar froudadoù prederouriezhel pouezusañ a voe en Oadvezh ar Stadoù Brezelour, a grogas war-dro ar bloavezh 475 KJK hag a echuas gant deroù ar remziad Qin er bloavezh 221 KJK, pa voe Sina unanet hag anvet Qin (distaget [tchin]) hepken.<br.> Dre ma voe goveliet an anv fajia e-kerzh ren ar remziad Han (202 KJK-220 GJK) ne c'hall ket ober dave d'ur gelennadurezh urzhiet d'ar mare ma oa en he bleuñv.\n2 An orin : galloud al lezennoù hervez Shang Yang\n3 Kelennadurezh al lezennouriezh\n3.1 An tri benveg\n3.2 Al lezenn hag ar bobl\n4 Emdroadur al lezennouriezh\nLevr Shang Zi\nAnezhañ ar skrid-diazez eus al lezhennouriezh e Sina, e voe skrivet gant Shang Yang (390-338 KJK), kuzulier er Stad Qin. En e levr e pouez war perzhioù al lezennoù hag e sav enep ar gonfusianegezh dre ma laka reol ar Stad a-us hini an tiegezh : ret eo gwareziñ ar Stad diouzh ar bobl, a zo lakaet da zizesk hag emgar dre natur.\nLevr Han Feizi\nSkrivet gant Han Feizi (281-233 KJK), anezhañ un uhelad er Stad Han e dibenn Oadvezh Brezel ar Broioù, ar skrid-se zo ur c'hendastumad eus mennozhioù digant Shang Yang, evel-just, ha daou all :\n• Shen Dao (~395-315 KJK), anvet Shen Zi ivez, a oa ur prederour a glaskas lakaat an daoegezh da dalvezout a-benn ren ur Stad.\nPa lavar ar gonfusianegezh e rank ar galloud bezañ fiziet e tud a vuhezegezh uhel hag a furnez e krede da Shen Dao e teue hag e pade ar galloud diwar darvoudoù fetis kentoc'h eget diwar kealioù difetis evel reolioù-buhezegezh : ar galloud n'eo nemet un heuliad eus red naturel an Dao (an Hent), ha distag eo diouzh forzh pe reizhiad talvoudegezhioù difetis a vije.\n• Shen Buhai († 375 KJK), kañseller er Stad Qin ivez, a labouras war teknikoù ar velestradurezh.\nUn dalc'hiad eus ur rener unel, kreñv hag e kreiz ar Stad e oa. Peogwir e krede dezhañ e oa nerzh ar rener en e zoare da na embreg ar galloud pa ne oa ket ret – un c'heal a gaver en daoegezh – e treuzkasas galloud ar pemdez d'ar velestradurezh. Ret e oa hervezañ gwiriekaat bemdez labour ar vaodierned a-benn mirout outo a glask tapout ar galloud.\nAn orin : galloud al lezennoù hervez Shang Yang[kemmañ | kemmañ ar vammenn]\nUn delwenn eus Shang Yang\nPa voe Shang Yang anvet da bennvaodiern ar Stad Qi gant an dug Xiao er bloavezh 356 KJK e krogas da reoliañ ar Stad hervez e soñjoù : lezennoù strizh a voe e venveg nemetañ a-benn kaout an dizober eus kement enebiezh en diabarzh hag en diavaez.\nDa gentañ e lakaas Levr al Lezennoù (Fa Jing) Li Kui, embannet e 407 GJK, da dalvezout er Stad ; ur reolenn a ouzhpennas : kastizet evel an torfedour e vije neb a ouije a-zivout un torfed hep e ziskuliañ d'ar Stad. Kement adreizhadur a c'hoarvezje er Stad a vije nullet mar ne oa ket lakaet gant ar Stad da lezenn ret evit an holl er Stad a-bezh.\nSkarzhet e voe ar reizhiad kozh a oa diazezet war lignez ar gwad, ha staliet lignez an oberoù : dre e oberoù hepken e c'halle un den tizhout ur garg uhel er Stad, hag ar rener hepken a denne ar galloud diwar e c'hanedigezh.\nAn noblañsoù a gollas pep gwir war o douaroù, a voe dasparzhet etre soudarded hervez o c'hurioù en emgann. Ugent derez-karg a voe krouet en arme, hervez an emzalc'h war an tachennoù-emgann.\nAl labour-douar a voe lakaet dreist ar c'henwerzh : kementadoù ret dre lezenn a voe lakaet war an eostoù, gopret e voe ar gouerien a rae gwelloc'h ha kastizet ar re a c'houneze nebeutoc'h.\nDre ma oa kalz kouerien o vont d'an arme e voe galvet tud eus ar Stadoù all da gemer o lec'h, ar pezh a wanaas ar Stadoù amezek. Ouzhpenn-se e voe lakaet prizonidi da labourat da zifraostañ tachennoù a-benn o labourat.\nLezennoù nevez a voe embannet a-benn ma timezje an dud abretoc'h ha ma c'hanjent muioc'h a vugale.\nEr bloavezh 350 KJK e voe embannet lezennoù nevez all a-zivout dasparzh an douaroù hag an tailhoù : echu gant an douaroù perc'hennet dre lignez, ha div wezh muioc'h a dailhoù d'ar familhoù ma chome muioc'h eget ur mab en ti – lakaat ar familhoù bras ha galloudus da vruzhuniñ e oa ar pal. A-benn terriñ levezon an hevelep familhoù war ar velestradurezh e voe lakaet kêrbenn ar Stad Qi e Linzi.\nAl lezennoù-se a ziazezas galloud ar Stad Qi, ha dre he finvidigezh ha nerzh ar c'hleze e teuas da vezañ trec'h war ar c'hwec'h Stad all a oa e Sina d'ar mare-se, alese deroù ar remziad Qin o ren war Sina a-bezh adal 221 KJK.\nKelennadurezh al lezennouriezh[kemmañ | kemmañ ar vammenn]\nAn tri benveg[kemmañ | kemmañ ar vammenn]\nUr c'hant bloavezh bennak goude ma oa Shang Yang e karg e voe Han Fei Zi o tiazezañ al lezennouriezh da vat war an tri benveg a oa hervezañ e kerz ur rener a-benn staliañ e c'halloud en un doare efedus : shi, fa ha shu.\n勢 Shi, "kevrin ar veli"\nDre shi ez embann al lezennourien, izili eus derezioù uhel ar Stad an darn vuiañ anezho, e vez rener ar Stad donezonet gant kevrin ar veli – dre shi neuze e rank ar bobl doujañ da gement disentez bet kemeret gant ar rener, hag a-us ar bobl emañ ar Stad.\nEr c'hontrol da Gonfusius a lakae buhezegezh ar renerien da sichenn ar galloud e tiogel al lezennourien e talc'h ar renerien ar galloud dre o dere, n'eo ket dre o ferzhioù dezho, neuze ne c'hallont mirout ar galloud nemet dre virout o dere, alese o labour gwirion : ensellet an domani a-benn gouzout ar fedoù, kompren an endro ha dielfenniñ techoù ar gevredigezh. Al lezennoù hag ar velestradurezh a raio ar peurrest eus al labour, da lavaret eo merañ ar vro hag ar bobl.\nTeknikoù kuzh pe gushoc'h a laka ur rener da vezañ sur ne vo den ebet all o kemer ar galloud ; drezo ne c'hallo den gouzout pe gompren emzalc'h ar rener, hag evel-se ne c'hallo den kavout un doare da bignat uheloc'h er Stad estreget dre zoujañ d'al lezenn.\nMet ret eo d'ar rener kuzhat e c'hoantoù hag e vennozhioù : pa ne oar den penaos em zelc'her dirak ar galloud e rank an holl doujañ d'e zisentezioù gant aon rak kastiz pe gastiz.\n法 Fa, "al lezenn" pe "ar bennsturienn"\nDilezet Konfusius hag e vennozhioù denelour liammet gant al lidoù : e servij ar Stad, ar rener hag an arme emañ al lezennoù, n'eo ket e servij an dud. Ar pal eo lakaat an dud d'en em zelc'her evel ma fell d'ar Stad : mard eo ar c'hastizoù rust hag al lezenn erounezet ingal ne c'hello den, uhel pe izel, em lakaat er-maez eus beli ar Stad.\nEmbann a ra al lezennourien e rank al lezennoù bezañ savet gant ur spered embregel n'eo ket diazezet war an hengoun pe ar boazioù. Eztaoladur an Dao e kevredigezh an dud eo al lezennoù hervezo.\nSkrivet, sklaer hag embannet eo al lezennoù, hag an holl dud zo rediet da zoujañ outo, pe izel pe uhel e vije o dere. Kastizet e vez an dud a ra enep lezenn pe lezenn. Al lezennoù eo a ren war ar Stad, n'eo ket ar rener, rak kreñv pe wan e vez roet nerzh dezhañ dre lezennoù lakaet e pleustr.\n術 Shu, "arz al lezenn"\nA-benn lakaat al lezennoù e pleustr ha mirout ag ober fazioù en embreg ar galloud e savas al lezennourien ur reizhiad velestradurel diazezet war burevourien – ar vaodierned en o zouez, rak Han Fei a zisfizie ouzh kargidi a dennje splet eus o dere evit kaout madoù digant ar Stadoù all. Mard eo labour ar vaodierned ober mat war-dro aferioù arbennik, emezañ, ez eo hini ar rener barn e zarbarerien en un doare reizh a-benn o goprañ pe o c'hastizañ.\nDre an aon e veze dalc'het burevourien ar Stad, pa oa arabat dezho ober labour gwelloc'h pe falloc'h eget ar pezh a oa bet urzhiet dezho ober. Er vro a-bezh e voe lakaet ar reizhiad-se e pleustr : gant pennadurezhioù ar Stad e vije jedet al labour gortozet digant pep dornwezhour, da skouer, ha kastizet ar burevour e karg mard en devoa goulennet re pe re nebeut a labour digant unan eus e renidi daoust d'ar c'hementad bet termenet.\nKaout an dizober eus leziregezh, trubarderezh ha goubrenadur ar gargidi e oa unan eus palioù "arz al lezenn" : forzh pe burevour a c'halle bezañ kastizet garv, harluet pe lazhet dre lezenn.\nUr pal all e oa delc'her ar reizhiad da vont en-dro dre evezhiañ, goprañ ha kastizañ hervez an ezhomm.\nAl lezenn hag ar bobl[kemmañ | kemmañ ar vammenn]\nPeogwir e lakae al lezennourien ar Stad a-us ar bobl n'o devoa an dud gwir hiniennel ebet, ha kement frankiz a chome dezho a ranke kreñvaat galloud ar rener. Petra bennak ma ouie Han Feizi war divoud ar c'heal a "wirioù mab-den" e rae goap outañ peogwir e krede kreñv en anataenn bennañ al lezennourien : n'eus nemet droug ha sotoni en dud izel o renk hag en o oberoù.\nDre o dellidoù avat e c'halle an dud tizhout un dere uheloc'h er gevredigezh evel meizet gant al lezennourien : kurioù ur soudard a c'halle ober ur jeneral dioutañ, ur marc'hadour a c'halle bezañ anvet da gañseller, ar pezh na c'halle ket c'hoarvezout er c'hwec'h Stad sinaat estreget Qi.\nA-benn delc'her ar bobl sioul e voe divizet intrañ al lezenn e pep den betek ma vije didalvez kastizañ, ken bras ma oa an aon rak heuliad un ober kontrol dezhi.\nKiriegezh an holl eo ar bennaenn a voe arvezet evit tizhout ar pal : ur gumuniezh a-bezh a vije kastizet en abeg d'ur fazi graet gant unan hepken eus he izili. Neuze e krogas pep den da evezhiañ e amezeien ha da gemenn ar pennadurezhioù mar gwele tra pe dra e-maez lezenn, gant aon rak ar penngastiz.\nEmdroadur al lezennouriezh[kemmañ | kemmañ ar vammenn]\nDiwar lezennoù-diabarzh forzh pe gelc'hiad politikel er bed e kavas al lezennourien o diskar : pa glaskas Shang Yang lakaat lezenn ar Stad da gastizañ kulator an danvez-rener e kavas ar marv ; Han Feizi e-unan a voe pistriet gant e genseurt Li Si ; hemañ diwezhañ a voe lazhet en anv ul lezenn bet embannet gantañ e-unan.\nPetra bennak ma voe lakaet diskred war al lezennourien goude ren ar remziad Qin ha ma'z eas al lezennouriezh da get evel skolbrederouriezh dizalc'h e c'haller lavaret e chom arroudoù lezennour er Gonfusianegezh evel ma vez meizet hiziv an deiz, ha kreñv eo he fouez c'hoazh e gouarnamant Sina.\nE sinaeg e reer 儒表法裡 ru biao fa li "Konfusian, ar gorre ; lezennour, an diabarzh" eus prederouriezh Impalaerezh Sina : c'hwekder talvoudegezhioù Konfusius war krizder mennozhioù Shang Yang ha Han Feizi.\nDa vare ar remziadoù Sui (589-618 GJK) ha Tang (618-906) e voe ouzhpennet ur gwiskad bouddhaegezh war sichenn galet ren an impalaerien.\nGoude 1949 ez embannas Mao Zedong bezañ a-du gant lod doareoù bet lakaet e pleustr gant al lezennourien.\nEr bloavezhioù 1980 e voe degemeret lezenn ar gopr hag ar c'hastiz gant gouarnamant ar Republik Poblel eus Sina pa oa Deng Xiaoping en he fenn.\nLe Livre du Prince Shang, troet diwar ar sinaeg gant Jean Lévi, Flammarion, Paris, 2005, ISBN 2-08-210493-1\nMOURRE Michel, Dictionnaire encyclopédique d'Histoire (5 levrenn), Bordas, Paris, 1996, ISBN 978-2-04-027205-0\nSIMA Qian (troet gant J. Pimpaneau), Mémoires historiques – Vies de Chinois illustres, Picquier, Arles, Bro-C'hall, 2002, ISBN 978-2--87730-611-9\nVANDERMEERSCH Léon, La société civile face à l'État dans les traditions chinoise, japonaise, coréenne et vietnamienne, em-embannadur, ISBN 978-2-85539-602-6\nVANDERMEERSCH Léon, Études sinologiques, P.U.F. Paris, 1994, ISBN 978-2-13-045768-8\nCREEL Herrlee Glessner, The Totalitarianism of the Legalists. Chinese Thought from Confucius to Mao Tsê-tung, The University of Chicago Press, Chicago, Illinois, USA, 1953\nPOTTER Pittman, From Leninist Discipline to Socialist Legalism : Peng Zhen on Law and Political Authority in the PRC, Standford University Press, Palo Alto, California, USA, 2003, ISBN 978-0-8047-4500-0\nSIMA Qian, Records of the Grand Historian, Qin Dynasty, troet diwar ar sinaeg gant Burton Watson, Columbia University Press, New-York, New-York, USA, 1993.\nXINZHONG Yao, Introduction to Confucianism,Cambridge University Press, Cambridge, UK, 2000, ISBN 978-0-521-64312-2\nAl lezennouriezh e Sina :\nOberennoù klok Han Feizi (e saozneg) :\nAdtapet diwar « https://br.wikipedia.org/w/index.php?title=Lezennouriezh_(prederouriezh_sinaat)&oldid=1987161 »\nKemmoù diwezhañ degaset d'ar bajenn-mañ d'an 21 Ebr 2022, da 16:15.


Kazh ha Logodenn - Wikipedia\nKazh ha Logodenn zo titl ur pezh-c'hoari gant ar skrivagner tregeriat Jarl Priel. Embannet e voe an tri arvest anezhañ e 1962 en niverennoù 90, 91 ha 92 eus ar gelaouenn lennegel Al Liamm.\nDaoust d'ar pezh-c'hoari bezañ bet savet e brezhoneg en devoa divizet an oberour silañ divizoù 'zo en alamaneg — troet e brezhoneg pellikoc'h — pa gomz an tudennoù a gustum ober gant ar yezh-mañ.\nPrizet (50.000 lur nevez) e oa bet an oberenn-mañ e 1961 gant Emgleo Sevenadurel Pariz.\n1 Arvest kentañ (e-barzh Al Liamm, Genver-C'hwevrer 1962)\n1.1 An tudennoù (hervez urzh o donedigezh war al leurenn)\n1.2 An danvez\n2 Eil arvest (e-barzh Al Liamm, Meurzh-Ebrel 1962)\n2.1 An tudennoù (hervez urzh o donedigezh war al leurenn)\n2.2 An danvez\n3 Trivet arvest (e-barzh Al Liamm, Mae-Maezheven 1962)\n3.1 An tudennoù (hervez urzh o donedigezh war al leurenn)\n3.2 An danvez\nArvest kentañ (e-barzh Al Liamm, Genver-C'hwevrer 1962)[kemmañ | kemmañ ar vammenn]\nAr c'houlzad : un deiz bennak e-kerzh an hañv 1942, d'enderv.\nAl lec'h : ur burev bennak e kommandantur Oslo (kêr-benn Norvegia).\nAn tudennoù (hervez urzh o donedigezh war al leurenn)[kemmañ | kemmañ ar vammenn]\nErnst Schellenberg, kabiten er Wehrmacht, oadet a dri pe bevar bloaz warn-ugent,\nGunhild Fahlstedt, sekretourez-jubennourez norvegiat, war-dro naontek vloaz,\nGunther von Wullfen, baron ha major er Wehrmacht,\nHaase, un isofiser alaman, feldwebel e rez er Wehrmacht,\nUr soudard alaman (oc'h ober ar ged dirak dor ar burev),\nKarin Lindblad, kontez Oestermark, oadet a eizh vloaz ha tregont, gwreg Olaf Lindblad.\nWar-lerc'h drouklazh un ofiser alaman e kêr Oslo ez eus bet fiziet er c'habiten Schellenberg ar gefridi da fuzuilhañ ugent prizoniad, hag int dalc'het e kevioù ar c'hommandantur gant al lu alaman.\nHarzet e oa bet Olaf ha Karin Lindblad kent, koulz hag o mab Erik, dre ma oa diskred warne bezañ e darempred gant ar vrogarourien norvegiat. Deuet eo ar major von Wullfenn da c'houlennata ar gontez Oestermark a-benn klask kaout un nebeud titouroù diwar-benn Magnus Vras, unan eus pennoù-bras an harzerezh lec'hel.\nKompren a ra ar paourkaezh mamm ez eo Gunther von Wullfen an den yaouank a oa bet kaset kuit gant he zad e-maez kastell Oestermark pa oa deuet da c'houlenn he dorn digantañ a-raok ar brezel. Diskuliañ a ra von Wullfenn dezhi eo bet lakaet anv he fennhêr Erik, a-vec'h krog en e seitek vloaz, war listenn ar re a vo kaset d'ar marv a-benn nebeut. Sklaer ha splann eo ar marc'had bet kinniget da Garin Lindblad : saveteiñ he mab pe werzhañ he mignoned d'an ac'huberien. Debret gant ar vezh e pleg-hi da youl an ofiser goude m'en deus roet e c'her e vo arboellet buhez Erik...\nEil arvest (e-barzh Al Liamm, Meurzh-Ebrel 1962)[kemmañ | kemmañ ar vammenn]\nAr c'houlzad : miz diwezhatoc'h, d'abardaez.\nAl lec'h : e ti Olaf Lindblad.\nar c'hont Axel Oestermark, war-dro dek vloaz ha tri-ugent, tad Karin ha tad-kaer Olaf Lindblad,\nIngmar Halfoorson, mestr-kelenner,\nOlaf Lindblad, mezeg diouzh e vicher, war-dro hanter-kant vloaz,\nMargit Gozh, matezh an ti, oadet a zaouzek vloaz ha tri-ugent,\nGunther von Wullfen.\nEvit da anv he mab bezañ bet embannet war roll ar re fuzuilhet gant an Nazied e kred da Garin ez eo bev Erik c'hoazh, hag hi fizius er ger bet roet dezhi gant ar major von Wullfen. Unan all a zo bet tapet ha lazhet gant an Alamaned : Magnus Vras e-unan...\nGoude m'eo aet kuit he zad hag Ingmar Halfoorson d'ur vodadeg aozet e kêr gant ar vrogarourien ez eo rediet Karin gant von Wullfen da ziskuliañ al lec'h ma vint kavet. Eno ne gavo diskoulm all ebet Halfoorson nemet en em lazhañ ; dont a ra a-benn Oestermark da dec'hel kuit ha distreiñ d'e di. Kregiñ a ra ar c'hont kozh da soñjal int bet gwerzhet gant unan bennak gwall dost oute...\nTrivet arvest (e-barzh Al Liamm, Mae-Maezheven 1962)[kemmañ | kemmañ ar vammenn]\nAr c'houlzad : miz diwezhatoc'h adarre, d'enderv.\nAl lec'h : en un ti-hañv war ar maez.\nar c'habiten Gustav Bengt, ur brogarour, war-dro daou-ugent vloaz,\nThorwald Bengt, breur yaouank Gustav, brogarour ivez, war-dro ugent vloaz pe vuioc'h,\nO vezañ ma ra an doktor Lindblad war-dro Heimschlag, rener ar Gestapo lec'hel, ez eo kendrec'het ar c'hont kozh e werzh e vab-kaer e genvroidi d'an Alamaned. Se zo kaoz ez eo deuet an daou vreur Bengt d'ober e stal dezhañ da vat. Bet lañset ar gaoz gant Oestermark war an danvez e nac'h Olaf Lindblad bezañ kablus a-raok bezañ diskuliet gant e wreg ez eo-hi a roe ditour d'an ac'huberien. Mont e genoù al louarn a ra von Wullfen o tont da glask tennañ kaoz digant Karin Lindblad adarre : paket eo gant ar vrogarourien ha lazhet gant ar gontez.\nAdtapet diwar « https://br.wikipedia.org/w/index.php?title=Kazh_ha_Logodenn&oldid=1763959 »\nKemmoù diwezhañ degaset d'ar bajenn-mañ d'an 20 Eos 2017, da 08:45.


Mesiaz - Wikipedia\nDont a ra ar ger Mesiaz eus ar ger hebraek מָשִׁיחַ ( mashia'h) (en arameeg: משיחא (meshi'ha), en arabeg المسيح(Al-Masih)) a dalvez "an hini olevet".\nE penn kentañ ar Bibl ze eo un den olevet, unan bet kensakret dre lid an olevadur gant ur profed eus Doue evit seveniñ ur garg. Da skouer ar rouaned Saoul ha David(a zo bet olevet gant Shmouel. S 16). Orin an eoul implijet e meur a lid (badeziant, kouzoumenn met sakr ar rouaned e meur a vro ivez...) eo. Ar ger Krist eus ar ger gresianek Χριστός a dalv olevet.\nGortoz ar Mezias a zo gortoz un dieuber politikel ha adaozer relijiel kaset gant Doue evit ar Yuzevien. Profeded o deus maget esper pobl Israel e donedigezh ar Mezias (Yeshaia dreist-holl (7, 13-17 ; 9,1-6 ; 11,1-9 ;26,16-17) met Mic'ha pe Zec'haria ivez...) a adsavo Israel ha Jeruzalem hag e tigaso ar peoc'h d'an holl voradoù a zeuio betek Sion da azeuliñ Doue.\nMeur zoare a oa de welout ar Mezias : pe ur rener galloudus pe ur roue uvel ha peoc'hus met trec'h pe evel un den gwallgaset hag izelaet (Ye 53, Ze 9, 9-10).\nEn Testamant Nevez e lavar Jezuz d'ar Beleg-meur ez eo ar Mezias, Mab an Den (Mk 14,60-62 , Lk 22,66), met nac'h a ra e vije politikel e gefridi pa oa kalz eus e genvroiz o c'hortoz unan a zieubfe Israel diouzh gwask ar Romaned. Pennadoù all evel Mk 8,27-30, a ziskouez anezhañ evel ar C'hrist.\nGwelet eo Jezuz evel ar Mezias gant ar Gristenien. Evit an Islam ez eo ur profed e-touez ar re bouezusañ (unan eus ar pemp brasañ) ha zoken evel ar Mezias karget da gas pobl Israel davet un emglev nevez met gant ur sell disheñvel war e natur. Evit ar Yuzevien n'eo ket ar Mezias estreget evit ur skourr bihan a "Yuzevegezh meziasel" a gaver er SUA dreist-holl.\nEmañ ar gristenien ha ar vuzulmaned o c'hortoz distro Jezuz e dibenn an amzer.\nEr yuzevegezh ez eus bet kalzik a dud o lavarout e oant ar Mesiaz a-hed ar c'hantvedoù. An hini brudetañ a vefe Sabbataï Tsevi a zisklerias bezañ ar Mesiaz e 1648 e-kerzh prantad gwashañ al lazhadegoù graet gant ar Gozaked.\nImplijet e vez ar ger evit tud a soñje dezho bezañ salverien laik an denelezh. Broioù zo a ziskouez ivez en em welout evel "meziasel".\n↑ Dictionnaire culturel de la Bible, cerf/Nathan, 1990, p 166\nAdtapet diwar « https://br.wikipedia.org/w/index.php?title=Mesiaz&oldid=1978291 »


pa'z eo gwir - Wikeriadur\npa'z eo gwir\npa'z eo gwir /Distagadur ?/\nAn diou vandenn soudard-se, emez-han, goude beza en em rannet, a c'hell en em gaout adarre an eil gand eben, pa'z eo guir n'ouzomp ket da beleac'h ez eant. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 14.)\n« Mad, red eo dign da viana mont er porz hag enn ti zoken, mar gellan, pa'z eo guir oun deuet beteg aman. » — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 40.)\n— Pa'z eo guir o deuz c'hoant an oll da vont, tennomp plouz-berr, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 111.)\n— [...]. Selaou, pa'z eo guir n'euz aman nemedomp hon daou, ha ne c'hellomp beza klevet gand den, lez ac'hanoun da lavaret daou c'herik d'id. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 129.)\n— Pa'z eo guir eo ni a glaskit, eme an Aoutrou Gall, lezit e peoc'h tud an ti-man. [...] ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 167.)\ngalleg : parce que (fr)\ngalleg : puisque (fr)\nAdtapet diwar « https://br.wiktionary.org/w/index.php?title=pa%27z_eo_gwir&oldid=254800 »\nKemmoù diwezhañ degaset d'ar bajenn-mañ d'an 3 Gen 2018, da 10:13.


Pañvrid-ar-Beskont he deus sinet ar garta Ya d’ar brezhoneg.\nYa d'ar brezhoneg 05/05/2017\nD’an 13 a viz C’hwevrer 2017 en doa votet kuzul-kêr Pañvrid-ar-Beskont evit mont gant live 1 ar garta Ya d’ar brezhoneg. D’ar Gwener 28 a viz Ebrel e oa bet aozet en ti-kêr lid-sinañ ofisiel ar garta dirak an it. Lena Louarn, besprezidantez ar C’huzul-rannvro karget eus yezhoù Breizh ha prezidantez an Ofis Publik, an ao. Alain Gautier, maer, an dilennidi ha gwazourien o deus labouret war an teuliad-se. Eno e oa Laurence Corson ivez, kuzulierez-departamant ha Jean Le Floc’h, maer a enor ar gumun.\n9 ober a zo bet dibabet da vezañ kaset da benn, ac’hann da 2 vloaz, diazezet war dri ahel.\nDibab oberoù mat da lakaat ar yezh war wel eo an ahel gentañ : staliañ panelloù divyezhek evit mont e-barzh ha mont e-maez ar gumun ; staliañ ur panellerezh diabarzh ha diavaez an ti-kêr en div yezh ; lakaat glad ar gumun war wel en div yezh ; sevel pedadennoù en div yezh evit an abadennoù aozet gant an ti-kêr ; embann pennadoù-stur divyezhek er c'hannadig-kêr ; sinañ ur gevrat-kefridi gant Ofis Publik ar Brezhoneg evit ma pado an oberoù en amzer hag evit heuliañ anezho ; sevel ur bodad treuzservij (dilennidi ha gwazourien) da heuliañ an doare da lakaat oberoù Ya d’ar brezhoneg e pleustr.\nSkignañ an anaoudegezh eus ar yezh eo an eil, en ur gemer perzh er c'houlzad bloaziek da vrudañ ar c'helenn brezhoneg evit an oadourien (pennad er c'hannadig-kêr, skignañ skritelloù...)\nOber gant ar yezh e servijoù an Ti-kêr en ur lakaat ur c’hemenn divyezhek war responter an Ti-kêr a zo bet lakaet da drede ahel.\nDilennidi Pañvrid o deus lakaet war wel, en o c’homzoù, an don m’eo gwriziennet ar yezh er gumun. Ha prezidantez an OPAB he deus kelaouet an dud war an nevezentioù a zo war dachenn ar stummañ koulz evit ar re yaouank, gant ar c’helenn divyezhek, hag evit an dud deuet gant diviz nevez ar c'hKBMPT da zigeriñ ur stummadur diwar skodenn, en Aodoù-an-Arvor, a-benn miz Gwengolo.


Journal de Renaud Camus, mercredi 16 mars 2016\ncréée le jeudi 17 mars 2016, 22 h 25\nmodifiée le mercredi 23 mars 2016, 1 h 25Plieux, mercredi 16 mars 2016, une heure du matin (le 17). Il existe indubitablement une muflerie particulière au journalisme. Comme ces gens-là sont persuadés, pas tout à ~~~~~ ~~ ~~~~~ — ~~~ ~~~~~~ politiquement, ~~~~~~~~~~~~~~~, ~~~~~~~~~~~~~~~ —, ~~~’~~~ ~~’~~~~ ~~~~~~~~~~~ ~~~~~ sans eux, ils ~~~ ~~~~~ ~~~~~~~~~~~ ~~~’~~~~ ~~~~~~~~ ~~~~~~~~~~ ~~~~ ~~~~~ ~~~ ~~~~~~~ ~~~~ ~~~~~~~ ~~~ ~~~ ~~~~~~~~~~ ~~~ ~~~~~ ~~~~~~~~~~~~, ~~~ ~~~~~ ~~~ ~~~ ~~~~~~~ ~~~~~~~~ ~~~~~ ~~~~ ~~~~~~~~~ humains. « Pas de ~~~~~~~~~~ ~~~~~ ~~~~ ~~~~~~~~~ ! », ~~~~~~~ ~~~~~~~~ ~~~~~ ~~~~~~~~~~, ~~~~~~~ ~~~ ~~~ ~~~~~ ~~~~~ ~~~~~~~~. Pas ~~~ ~~~~~~~~~~ ~~~~~ ~~~~ journalistes, ~~’~~~~~~~~~. ~~’~~~ ~~~~~~~~ ~~~~~~~~~ ~~~’~~~~ ~~~~~~~~~~~~~ estimer, tous, qu’il ~~~~~~ ~~~~~~~ ~~~~ ~~~~~ ~~~~~~~ ~~~ ~~~~~~ ~~~~~, ~~~ ~~~~ ~~~~~~ ~~~~~~~~~~~~ ~~~ ~~~~ ~~~~~~~~~~~~~ pas.\nJ’étais ~~~~~~~ ~~~ ~~~~~~~ ~~~’~~~~ ~~~~~~ ~~~ ~~~~~~~ ~~, ~~~ ~~~~~~, ~~’~~~~~~~~~ par courrier électronique ~~~’~~~ ~~~~~~~~ ~~~~~~~~~~~ ~~~’~~~~~ ~~~ ~~~~~, ~~~ ~~~ ~~~~~~ ~~~’~~~~~ ~~~ ~~~~~~. ~~~ ~~~~~~~ ~~~~ ~~~~ ~~~ ~~~~ ~~~ ~~~~~~~~~~. ~~~ ~~~~~~~~~ ~~~ ~~~ ~~~~~~~~~ ~~~~ ~~~~~~~~~~~~~ pressé. J’ai répondu ~~~ ~~~~~~~ ~~~~ ~~~ ~~~~~~~ ~~~~~ ~~~~ ~~~~~~ ~~~~~~ ~~~~~ ~~~~~, ~~~’~~~ ~~~~~~~ ~~~~~ ~~’~~~~~~~~ ~~~~~~ ~~ ~~~~ ~~~~~~~. ~~~~~~~~ ~~~~~ ~~~~~~~~~ ~~~~ ~~~~~~, ~~~ ~~~~~ ~~~~~~~ nouvelle.\nJournalistes ou pas ~~~~~~~~~~~~~, ~~~~~ ~~~~, ~~~’~~~ ~~~ ~~~~~~ ~~~~~ ~~~~~ ~~~~~~~ ~~~~~ ~~~ ~~~~~~, ~~~~~~ ~~~ ~~’~~~~~~~~~~~ ~~~~ ~~~ ~~~~~. ~~~~-~~~ ~~~ ~~~~~~ ~~’~~~~~~~, ~~~ ~~~~~ ~~~~-~~~ ~~~~ ~~ ma personnalité, que ~~~~ ~~~~~ ~~~ ~~~~~~~~~~~ ~~~~ ~~~~~~~~~~ ~~~~~ ~~~~~~~~~~ ? ~~~ ~~~~ ~~~~ ~~~~~, ~~~ ~~~~~~. ~~~ ~~~~ ~~~ ~~~~~ ~~~ ~~~~~~~~~ ~~~ ceci.\nÀ ~~~ ~~~~ ~~~ ~~’~~~~~~ ~~~~~~~~~, ou au début ~~~ ~~~~~~ ~~~~~~, ~~’~~~~~~~~ ~~~~~ ~~~~~~~ ~~~~~, ~~~~~ ~~~~~~~~, ~~~~~ ~~~~~~~~~~~~~~ ~~ ~~~~ ~~~~~~, ~~~~ ~~~~~~~~ ~~~~~~ ~~~ ~~~~~ ~~~~~ ~~~~~~~~~~ ~~~~ ~~~~~~~~~~~ ~~~’~~~~ ~~~~~~~~~~~~~ ~~~~ ~~~ donnasse dans une ~~~~~~ ~~~~~~~ ~~~ ~~~~~ ~~~~ ~~~~~, ~~~ ~~~~ ~~~~~~~~~~~, ~~’~~~~~~~~~~~~~-~~~~, ~~~~ ~~~~~~~~~ ~~~~~~~~~~~~ ~~~ ~~~~~~~~~~~ ~~~~~ ~~~ ~~~~~ ~~~~~~ ~~~~~~~ ~~~ ~~~~~~ ~~~~~ ~~~ ~~~~~~~~~~. ~~~ ~~~~~ avais donné mon ~~~~~~~, ~~~ ~~~~~~~~~ ~~~~ ~~~~~~~~ ~~~~~~~~~ — ~~~~~ ~~~~~ ~~~~~~~ ~~~~~~~~~ ~~~~~~~ ~~~~~~ ~~~~~~~~~, ~~~ ~~~~ ~~~~~. ~~~~-~~~ ~~~~~~~~~ ~~~’~~~~ ~~~~~~ ~~~~ ~~~~~~ ~~~~ ~~~ ~~~~~~~~ ~~~~~ visite, dans ce journal ~~~~~, ~~~~~~ ~~~~~~ ~~~ « ~~~~~~~ ~~~~~ ~~~ ~~~~~~ ~~~~~~~~ » (~~~ ~~~’~~~~ ~~~~~) ~~~, ~~~~~~ ~~~ ~~~~~~, ~~~~~ ~~~~~~, ~~’~~~ ~~~~~ ~~~~ ~~~~~~-~~~~~~ ~~~ ~~~~~ ? Le qualificatif ne ~~~ ~~~~~~~ ~~~~~~ ~~~~~~~~~~, pourtant.\nUn ~~~~~~~~ ~~~~~~~~ ~~~ ~~~~~~~~~~ ~~~ ~~ ~~ ~~~~~~~ ~~~~~~ ~~~ ~~~~~~~~~ Le ~~~~~~~~~~~ ~~~ peuple, ~~’~~~~-~~-~~~~~ ~~~ ~~~~~ Le ~~~~~~ Remplacement, ~~~~ le premier titre ~~~~ ~~~~~ ~~ ~~~~~ ~~~~~~~~~~~ (~~~~~ ~~~~ ~~’~~~ ~~~~~~~ ~~~~~~~~~~~~ ~~~ ~~~~~). ~~~ ~~’~~~~~~ ~~~~~~~~ ~~~~~ ~~~~~~~~ ~~~~~~~~~~~ ~~~~~~~~~~~~ ~~~~~ ~~~~~~~~~ ~~~ ~~~~~~, ~~~~~~ ~~~~~~~~ ~~~’~~~ ~~~~~~~~~ d’abord à un ~~~~~~~ ~~’~~~~~~ ~~~ ~~~~~ ~~~~~ ~~~~~~~~~~ ~~~~~~~~~~~~, ~~~~~~~~ ~~~~~. ~~’~~~ ~~~~~~~~ ~~~’~~~ ~~~~ ~~~~~~ ~~~~~ ~~’~~~~~~~~~~ ~~~ ~~’~~~~~~~~ ~~~~~~~~~~, ~~~~~ ~~~~~~ ~~~~~~ ~~~~ ~~~~~~~~ ~~~ ~~~~~~ ~~~~~~~~~~~~, et donc cinq ~~~~~~ ~~~~~~ ~~~~~ ~~~~~ ~~~~~ ~~~~~~~~~~. ~~~~~ ~~~ ~~~~~~~~~, ~~~ ~~~ ~~~~~~~ ~~~~~~~, ~~~~ ~~~~~~~~~~~~ ~~~~~ ~~~~~~~~~. ~~~~ ~~~ réponse.\nQuelqu’un ~~’~~ ~~~~~ ~~~~~~~ ~~~ ~~~~~~ ~~’~~~~~~~~~~~~~~~ ~~’~~~ entretien filmé d’Emmanuel ~~~~~~~~, ~~ ~~~ ~~.~~.~~, ~~~~~ ~~~~ ~~~~~~ ~~~~… ~~~~~-~~~~~ ~~~~~~~, ~~ ~~’~~~~~~~~~ ~~~ ~~~ ~~~~~~~ ~~~ ~~~~~~ ~~~ ~~~~~~~~, ~~~ ~~~ ~~~~ (~~~ ~~~~) ~~~~~~~~~ ~~~ ~~~~. Hirsch, qui a ~~~~ ~~~ ~~~~~~~~~~~ ~~~ ~~~~~~ ~~~ ~~~~~~~~ ~~~ ~~~~~~ ~~~~~ ~~~~ ~~~~ ~~~~~~~~~ ~~’~~~~~~ ~~~~~~~~~~~~~, ~~~ ~~~~~ ~~~~~~~~~~~ ~~~ ~~~~~~~~ ~~~ ~~’~~~~~~~~~~~ ~~~~ ~~~~. ~~~~ ~~~~~ ~~~~~~~~ parle de moi ~~ ~~’~~~~~~~~~~, ~~~~~~ ~~~ ~~’~~~~~~ ~~~~~, ~~~ ~~~~ ~~~~ ~~~~~~~~~~~ ~~~ ~~’~~~~ ~~~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~~~ ~~~~~ ~~~~ : ~~~~~~ ~~~ ~~’~~~ ~~~~~~~~ ~~’~~~~~~ ~~~~~~~ à voter pour ~~~~~~~ ~~~ ~~~~, ~~’~~~~~~ ~~~~~ ~~~~~ ~~~~~~~~~~ ~~ ~~~~~~~ ; ~~~~~ ~~~~~~~~~~~ ~~’~~~~ ~~~~~~~ ~~~ ~~~~ ~~~~ ~~~ ~~~~~ ~~~~~ ~~~~~~ ~~ ~~~~~~ ~~~~~ ~~~~ — ~~~ ~~~~~~ bon résumé de ~~~ ~~~~~~~~~~, ~~~~~~~~~ ~~’~~~~~~~~ Pierre.\nUn ~~~~~~ ~~~~~~~~~~, ~~~~~~~ ~~~~~~~ ~~~ ~~~~~~~~ ~~~~~~~~, ~~~~~ ~~~~ ~~ ~~~~ ~~~~ ~~~ ~~~~ ~~ ~~~~~~~ ~~~~~~~~~~ ~~~~~~~~~~ ~~~~~~ ~~~~~~~~~~~~ ~~~ ~~~~~ de plusieurs partis ~~~ ~~~~~~~~~~~ ~~~ ~~~~~~~, ~~’~~~~ ~~~~~ ~~’~~~ ~~~~~~ ~~~~~~~~~~~~~ ~~~~~ ~~~ ~~~~ ~~~ ~~~~~~~ ~~~~~~~ ~~’~~ ~~~~~~ ~~~ ~~~~~ ~~~~~~ ~~~~~~~ ~~~’~~~ ~~~ ~~~~~~~~~~~. ~~~~ ~~~~~~~~~~~, ~~~~ liens, pourraient nous ~~~~~ ~~~ ~~~~~~ ~~~ ~~~ ~~~~~ ~~~~~~~ ~~~~~~~~. ~~~ ~~~~ ~~~ ~~~~~~, ~~ ~~~~~~~~~ ~~~~, ~~~~ ~~~~~~~~~~~~ ~~~~~ ~~~~~~~~~~. ~~~~~ ~~~~~~~~~, ~~~~~~ ~~~~ ~~~~~ ~~~ ~~~~~ ~~~~~~~ jamais rencontrés, et ~~~’~~~ ~~~~~ ~~~~~~ ~~ ~~~~ ~~~~~ ~~~ ~~~~~~~ ~~~ ~~~~ ~~~~, ~~~ ~~’~~~~~~~~ ~~ ~~’~~~~~~~ Cher Renaud, ~~~~~~ ~~~~~~~, ~~~~~ ~~~~~~ ~~~’~~~ ~~~~~ ~~~ ~~~ ~~~~~~~~ ~~~~~~~~~~~, à présent, de ~~~~ ~~~~~~~ Cher Patrick ( « ~~~ ~~~~~~~ ~~ ~~~~ ~~~~~~~ »). ~~~~~ ~~~~~~~~, ~~~~~ ~~~~ ~~~~~ ~~ ~~~~, ~~~ ~~’~~~ ~~~~~~~ ~~~~~~~ ~~~ ~~~~~~~ ~~’~~~~~~~ Cher ~~~~~~~~ à cet homme ~~~~ ~~~ ~~~ ~~~~~~~~ ~~~~. ~~~ ~~~ ~~’~~~~~~~~~, ~~~ ~~~ ~~’~~~~~~~, ~~~ ~~’~~~~~~~~~~~~ ~~ ~~~~ ~~~ ~~’~~~~~~~~~ Monsieur ; ~~~ ~~~~~ ~~~~~ ~~~ ~~~~~ Cher Pehesle (« ~~~ ~~~~ a été changé ») ~~~ Mon ~~~~~ Pehesle, si ~~~~~~-~~~~~~ ~~~~~ ~~~~~ ~~~~~~~ ~~~~~~~~~~~ ~~ ~~~~~~~~~~ ~~~~~~~~~ ~~~ ~~~~~~ ~~~~~~~~~~ ~~~~ ~~~~~~~~~ ~~~~~~~~~ — ~~~~~~~ Cher Monsieur, ~~~~~~~~~~~~~~~~~ ~~~~~~~~~~ ~~~ ~~~~~~~~~~~~ ~~~~~ connoté ; et ~~~~~ ~~~~~~ ~~~~~~~ ~~~~ ~~~~~ Cher Patrick : ~~’~~~ ~~~~~~~~~-~~~~ ~~~~, ~~~ ~~~ ~~~~~~ ~~~~ ~~~~~~ ~~ ~~~~ ~~~~ ~~~ ~~~~~~~~~ ~~~~~~ ~~’~~~~~~~~~, ~~~~~~~~ ~~~~~ ~~~~ ~~~~~~~ ~~~~~ ou des hommes ~~~~~~~. ~~~ ~~~~~ ~~~~~~~, ~~~~ ~~~~ ~~ ~~~~ ~~~~~ ~~~~~~ ~~~~ ~~~ ~~~~~~ ~~’~~~~~~~~ (Monsieur, ~~~~~, ~~~~~~~~~~~~~~~ Cher X. (~~~~ ~~~ nom)), ~~~ ~~~~~~~~~ ~~~~~~~~~~~~~. ~~’~~~~~~ ~~~~ qu’il ne convient ~~~~~ ~~~’~~ ~~~~, ~~~~~~~-~~-~~~ ; ~~~ ~~~~ ~~~ ~~~~~ ~~ ~~~~ ~~~~~ ~~~~~ ~~ ~~’~~ ~~~~~~, ~~~ ~~~~ ~~~~ ~~~ ~~~~~~~~~ ~~~~~ ~~’~~~~~~~~ ~~~~~ code.\nJe ~~~ ~~~~~ permis, au pied ~~~ ~~~~, ~~~ ~~~~~~~~~~ ~~~~ ~~~~~~~~~~~~~~ ~~~~~ La ~~~~~~~~~~~~~ ~~~~ prénoms, ~~~~~ ~~~ ~~~~~~~~~ ~~’~~~~~~~~~~, ~~~~~~ ~~~ ~~~~~~~ ~~~~~ ~~~~~~ ~~~ ~~~~~~~~ ~~~ ~~~ ~~~~~~~~~ ~~~ ~~~~ petits travaux. Mais ~~~~~~ ~~~ ~~~~ ~~~~~ ~~~~~~~~~ ~~~~ ~~~ ~~~~~ ~~~ ~~~~~~, ~~~~~~~~~~~, ~~~ ~~~~ ~~~~~~ ~~~ ~~~~, ~~~ ~~~ ~~~~~~, ~~~ blesser ~~~~~-~~~~~, ~~’~~~~~~~~ ~~~ ~~~~, ~~~~~ ~~~~~~, me faire perdre ~~~ ~~~~~~ ~~~~~~~ ~~ ~~~ ~~~~~~ ~~~~ ~~~ ~~~~~~~~~ ~~~~ ~~~~~~, ~~~~~-~~~~~ précieux.\nOr ~~~ ~~~~~~~ ~~~~ ~~ ~~~~ ~~~~~ ~~~~~~~~~. ~~~ ~~~~~ ~~ ~~~~~ ~~~~ ~~~~~~~~~~~~~ ~~~ caractère intenable de ~~~ ~~~~~~~~~, ~~~~~~~~~ ~~~ ~~~~~~-~~~~~ ~~~~~~~~~~~ ~~~ ~~~~~~~~ ~~~ ~~~~~ ~~~~ ~~~~~~~~, ~~~ ~~~~~ ~~~~ ~~~~~~~ — ~~~~~~~ ~~~~ ~~~~~~, ~~~~, ~~~~~-~~~~ ~~~ ~~~~~~~, ~~~~~~~ ~~~~ ~~~ suis, moi, tout ~~ ~~~~~ seul.\nOn ~~~~~ ~~~~~~ ~~~~~~~~~~~~ ~~~ ~~~~~~~~~~~ ~~~ ~~~~ ~~~~~~~~~, ~~~~~~ ~~~ ~~~~~~ ~~~ ~~~~, ~~~~~~ ~~~ ~~~~~~~~~~~ ~~~ ~~’~~~~~~~~~~~~ ~~~~~~~~~ ~~~ ~~~ ~~~~~~~~~~ ~~~ ~~~ petite bourgeoisie, qui ~~~ ~~~~~ ~~~~~ ~~~~ ~~~~~~~~~ ~~~’~~~ ~~~ ~~~~~, ~~~ ~~~~~~ ~~~ ~~~ ~~~~~~ ~~~~ ~~~~~~~~ ~~~~ ~~~~~~~, ~~~~~~~~~~~~ ~~~~~~~~~. ~~~~~~ ~~~~~~ ~~~~~~~ ~~~~~~~~~ ~~~~~ ~~’~~~~~~~~~, ~~ ~~~~~~~~ l’histoire des mœurs ~~~ ~~~~ ~~~~~~~ ~~~~~~~~, ~~~~~ ~~~ ~~~~~~~~ ~~~~ ~~~~ ~~~~~~~ ~~~ ~~~ ~~~~~~ ~~~~~~ ~~’~~~~ pas ~~~~~~ ~~ ~~~ ~~~~~~~~~~~~~~ ~~~~~~~~, ~~~ ~~~~ ~~~ ~~~~ ~~~~ ~~~ valet de chambre ~~~ ~~~~ ~~~~~~-~~~~~, Cher ~~~~~~~~~. Je ~~~ ~~~~~ ~~~~ ~~~~~~ ~~~’~~~~~ : ~~~ ~~~ ~~~~~~~~ ~~~~ ~~~~ ~~~~~~~ ~~~ ~~~ ~~~~~~ ~~~~~~ ~~~ ~~~~~~ ; ~~~, ~~~ ~~~ ~~~~~ obligé de constater ~~~’~~~~ ~~~~~~ ~~~~~~~ ~~~~~~~~~~~~~ ~~~~~~~ ~~~~ ~~~ ~~~~~, ~~~ ~~~~~~~ ~~’~~ ~~~~~~~. ~~~ ~~~~~~~~~~~ ~~~~ ~~~~ ~~~ ~~~~~ ~~~~~ ~~~ ~~~~ ~~~~ ~~~~~~~~~~~, ~~~~~ ~~~’~~~ ~~~~~~~, ~~~~~ soixante-cinq millions. Les ~~~~~~ ~~~~~ ~~~~~~~~, ~~~~~ ~~’~~~~~~ ~~~ ~~~~~~. ~~~~~~~~~~ ~~~ ~~~ ~~~~~ ~~~~ ~~~~~~~.\nvoir l’entrée du mercredi 16 mars 2016 et son image dans Le Jour ni l’Heure


Gouel broadel ar brezhoneg : D - 6 !\nCommuniqué de presse de Kerne Multimédia (porte parole Fanny Chauffin) publié le 13/05/17 20:42\nA-drugarez d'ar film nevez a vo skignet ba Langonnet e vez anavezet gwelloc'h istor ar gouel dreistordinal a oa bet hag a vo c'hoazh gant stourmerien evit ar brezhoneg. Goude Gwengamp, Karaez, setu tro Speied da zegemer ar gouel. Tremargat, ar bloaz paseet, hag ar wech-mañ e vo aozet gant Mignoned ar brezhoneg, ar gouel ba Langonnet.\nGant ma vo ur mor a dud, daoust d'an niver bras a draoù all a zo e Breizh, ha 40 vloaz Diwan Gwitalmeze en o zouez, siwazh !\nGouel ar Brezhoneg pe Gouel Broadel ar Brezhoneg ?\nDerc'hel da gemmeskañ pe anzav ur wirionez ?


Lazhadeg Sant Berteleme - Wikipedia\nLazhadeg Sant Berteleme\nLazhadeg Sant Berteleme zo ul lazhadeg protestanted e Pariz, d'ar 24 a viz Eost 1572, da zeiz Sant Barteleme. Meur a zevezh e padas, ha lazhadegoù a voe ivez en un ugent kêr all er rouantelezh e-pad ar sizhunioù goude.\nFrançois Dubois, war-dro 1572-1584\nEntre 10 000 ha 30 000 den a voe lazhet er rouantelezh c'hall a-bezh.\nOuzhpenn abegoù relijiel a oa d'al lazhadeg, rak kasoni a oa savet entre an uhelidi katolik ha protestant, ha vendetta entre Tiegezhioù Guise ha hini Châtillon-Montmorency. Ouzhpenn-se e oa enebet pobl Pariz, troet gant ar gatoligiezh, ouzh politikerezh ar roue da glask sioulaat ar vro.\nAdtapet diwar « https://br.wikipedia.org/w/index.php?title=Lazhadeg_Sant_Berteleme&oldid=1832703 »\nDernière modification le 1 Ebr 2019, à 10:32\nKemmoù diwezhañ degaset d'ar bajenn-mañ d'an 1 Ebr 2019, da 10:32.


Lizer d’ar Halated - Le Diocèse de Quimper et Léon\nAccueil - Foi et culture bretonne – FEIZ - Testamant Nevez – eil lodenn - Lizer d’ar Halated\n21 Lavarit din, c’hwi hag a fell deoh suja d’al Lezenn, ha ne glevit c’hwi ket petra a lavar al Lezenn-se ? 22 Rag skrivet eo e-noa Abraham daou vab, unan euz eur sklavez hag unan euz eur vaouez frank. 23 Med mab ar sklavez a oa ganet hervez ar horv, hag hini ar wreg frank, diwar ar bromesa. 24 Eur skeudenn eo on-eus aze : an diou vaouez-se a zo daou emgleo : unan, an hini a zeu euz menez Sinaï, a han evid ar sklavelez, Agar an hini eo… 25 Rag en Arabia ema ar menez Sinaï, hag Agar a zo eur skeudenn euz ar Jeruzalem a vremañ, peogwir eo sklavez hag he bugale ganti. 26 Med ar Jeruzalem euz an neh a zo frank, hag hi eo or mamm. 27 Rag skrivet eo : « Bez laouen, maouez gaonah, te ha ne hanez ket ; tarz a levenez, te ha ne houzañvas ket ar gwentlou, rag niverusoh e vo bugale an hini dilezet eged an hini e-deus pried. » 28 Ha c’hwi, breudeur, evel Izaag, c’hwi a zo bugale ar bromesa. 29 Rag evel ma veze heskinet neuze an hini ganet hervez ar spered gand ar hrouadur ganet hervez ar horv, evel-se ema kont hirio c’hoaz. 30 Ahanta ! Petra lavar ar Skritur ? – Kas kuit ar sklavez hag he mab, rag ne dle ket mab eur sklavez beza heritour gand mab ar vaouez frank. 31 Evel-se eta, breudeur, n’om ket bugale eur sklavez, med re eur vaouez frank.